Memić: U FBiH potrebno uspostaviti geodetski monitoring radi saniranja posljedica zemljotresa - RTV SLON\nMemić: U FBiH potrebno uspostaviti geodetski monitoring radi saniranja posljedica zemljotresa\nRukovodilac Federalne uprave civilne zaštite Enes Memić izjavio je za Fenu da je u Federaciji BiH, nakon zemljotresa, potrebno da svi nivoi vlasti poduzmu aktivnosti na saniranju stanja područja koja su pogođena zemljotresima.\n– Jedna od aktivnosti koja će uslijediti jeste uspostava geodetskog monitoringa jer je važno uraditi pregled preventivnih mjera, uputa i metoda za stabilizaciju odrona i mjera za ublažavanje negativnih posljedica od zemljotresa – rekao je Memić.\nU periodu od 24. aprila do danas Vlada Federacije BiH i Federalna uprava civilne zaštite poduzele su aktivnosti u vezi s ublažavanjem posljedica izazvanih zemljotresima na području Federacije BiH.\nU tom pogledu, 5. maja održan je sastanak Inžinjerske komore FBiH i Federalne uprave civilne zaštite u cilju uspostavljanja saradnje i uvezivanja institucija radi sagledavanja štete na terenu i upućivanja struke, kao i preduzimanja daljnih koraka.\n– Gradska komisija za procjenu šteta Grada Stoca je od 4. do 13. maja izvršila pregled objekata na kojima je procijenjena materijalna šteta na osnovu čega je izrađen izvještaj o preliminarnoj procjeni šteta o zemljotresima. Prema navedenom izvještaju, utvrđen je iznos šete od 4.335.600 KM. Štete su ustanovljene na javnim i sakralnim objektima, zgradama kolektivmog stanovanja i individulanom stambenim objektima – rekao je Memić.\nGeolozi iz Federalnog zavoda za geologiju nakon izvršenih procjena terena konstatovali su da je potrebno uspostaviti geodetski monitoring iz razloga što postoji mogućnost da usljed novog potresa ili drugih faktora kameni blokovi mogu biti pokrenuti niz padinu.\n– Također, potrebno je uraditi iznad oštećenih objekata jedan vid dodatnog osiguranja to jeste izraditi metalne ograde slične onima koje se rade pored saobraćajnica. Neophodno je uraditi i pošumljavanje padine adekvatnom vegetacijom – istakao je Memić.\nVlada Federacije BiH odlučila je da izdvoji 700.000 KM iz tekuće rezerve za saniranje šteta i provođenje preventivnih mjera usljed zemljotresa.\n– Ova sredstva svakako će biti od pomoći da bi se provele naredne aktivnosti pri ublažavanju stanja uzrokovanog zemljotresima na području Federacije – poručio je Memić u izjavi za Fenu.\nPrethodni članakU Tuzli otkriven spomenik “Memorijal” Jevrejima stradalim u Drugom svjetskom ratu\nSljedeći ČlanakAmel Tuka u marokanskom Rabatu večeras prvi put ove sezone trči u trci Dijamantne lige


Kompanija u vlasništvu Tvitera blokirala nalog Sputnjika - 08.11.2017, Sputnik Srbija\nKompanija u vlasništvu „Tvitera“, bez prethodne najave privremeno je ugasila nalog Sputnjika na jednoj od platformi za monetizaciju mobilnih aplikacija „MoPub“... 08.11.2017, Sputnik Srbija\nrusija, vesti, svet, sputnjik, tviter, mopub\n12:20 08.11.2017 (Osveženo: 12:34 08.11.2017)\nTo se dogodilo dve nedelje nakon objave „Tvitera“ o odluci da blokira reklamiranje sa naloga u vlasništvu RT i Sputnjika, uprkos činjenici da Sputnjik nikada nije koristio platnu promociju na društvenim mrežama.\n„Dana 31. oktobra tehničko osoblje nije moglo da uđe u lični nalog, prilikom pokušaja da se uđe pojavljuje se poruka ’Vaš nalog je privremeno zatvoren zbog kršenja uslova korišćenja usluge ili politike prema provajderu (usluga).‘ Pritom, zaposleni u Sputnjiku nekoliko meseci nisu preduzimali nikakve akcije u vezi sa svojim nalogom i nisu ulazili u nalog“, ističe pres-služba. Tehničko osoblje uputilo je pismo „MoPubu“, na koje dosad nije dobilo odgovor, a zasad nema komentara „Tvitera“.\nNa zvaničnom sajtu „MoPuba“ navodi se da je kompaniju „Tviter“ kupio 2013. godine. Od februara 2017. godine Sputnjik je koristio „MoPub“ u svojoj aplikaciji za mobilne uređaje, dobijajući nekoliko puta uplatu u prvoj polovini godine, a zatim je agencija prestala da postavlja objave od „MoPuba“. Dana 31. oktobra primljena je poslednja uplata od „MoPuba“ u iznosu od oko sto dolara, a ukupan iznos prihoda od februara 2017. je nešto više od 3,5 hiljada dolara. Pres-služba Sputnjika navodi da je „faktički „MoPub“ aktivno radio dva meseca: u maju i junu, a onda smo prestali da ga koristimo i primali smo uplate samo od korisnika starijih verzija“.\nKompanija „Tviter“ je 26. oktobra saopštila da je odlučila da blokira oglašavanje sa kanala u vlasništvu ruskih RT i Sputnjika. U saopštenju se naglašava da je odluka doneta na osnovu rada kompanije u vezi sa istragom „mešanja Rusije“ u predsedničke izbore u SAD 2016. godine. Glavni urednik RT i novinske agencije „Rusija sevodnja“ Margarita Simonjan je, komentarišući odluku „Tvitera“ da blokira oglašavanje sa kanala u vlasništvu RT i Sputnjika, izrazila žaljenje zbog ovog koraka, između ostalog i zbog mogućih recipročnih mera Rusije prema američkim medijima.


NATO upozorava Beograd i Prištinu\nvojnici Kfora na Kosovu\nŠefovi diplomatija NATO-a pozvali su danas Beograd i Prištinu da se uzdrže od poteza ili poruka koje mogu da ugroze bezbjednost na Kosovu ili drugdje u regionu.\nMinistri su danas su u Briselu saopštili da očekuju izvještaj Kontakt-grupe o pregovorima o statusu Kosova i stavili do znanja da će "moćno prisustvo Kfora pod vodjstvom NATO-a i uz mandat UN, biti presudno važno za očuvanje bezbjednosti i podršku političkom procesu". Beogradu i Prištini je poručeno da će Alijansa "odlučno uzvratiti na svaki pokušaj narušavanja bezbjednosti bilo kojeg naroda na Kosovu".\nU završnom saopštenju sa zasjedanja šefova diplomatija NATO-a navedeno je da će "Kfor ostati na Kosovu na temelju rezolucije 1244 Savjeta bezbjednosti UN, ukoliko Savjet bezbjednosti ne odluči drugačije". "NATO je spreman da odigra svoju ulogu u primjeni budućih bezbjednosnih aranžmana. Pridajemo veliki značaj sprovodjenju standarda na Kosovu, posebno kad je u pitanju zaštita manjina i zajednica, istorijskih i vjerskih objekata, kao i bitka protiv kriminala i korupcije", navodi se u saopštenju.\nŠefovi diplomatija NATO-a naveli su i da će sve zemlje zadržati isti broj vojnika u sastavu Kfora, uključujući rezerve, ali neće biti novih pojačanja.\n"Trojka" Kontakt-grupe predaće danas, tri dana prije isteka roka, generalnom sekretaru UN Ban Ki-Munu izvještaj o pregovorima Beograda i Prištine o statusu Kosova.\nBan Ki-Mun je u četvrtak rekao da očekuje izvještaj "trojke" o tome da se Beograd i Priština tokom četveromjesečnih poregovora nisu uspjeli dogovoriti o budućem statusu Kosova, prenose agencije. "Izvještaj će veoma vjerovatno reći da se nisu mogli dogovoriti", kazao je generalni sekretar UN. On je kazao da će nakon što dobije izvještaj o njemu razgovarati sa svojim savjetnicima.\nIzvještaj predstavnika Evropske unije (EU), SAD i Rusije, Volfganga Išingera, Frenka Viznera i Aleksandra Bocan-Harčenka, biće potom proslijeđen Vijeću sigurnosti UN, koje će 19. decembra raspravljati o Kosovu. Očekuje se da izvještaj sadrži suprotstavljene stavove Beograda i Prištine o statusu te pokrajine. Srbija je ponudila široku autonomiju, uz očuvanje suvereniteta i teritorijalnog integriteta zemlje, dok lideri kosovskih Albanaca insistiraju na nezavisnosti Kosova. Vizner je jučer rekao da je zaključak "očigledan", odnosno da u pregovorima koji su nedavno završeni u Beču nije nađeno dogovoreno rješenje.


Internet of Things : Nova Iskra : Nova Iskra\nRelativno nova sfera hakerskog, programerskog i kreativnog delovanja – ujedno i tema ovonedeljnog predavanja u Novoj Iskri – je Internet of Things ili “Internet stvari”, izraz koji se odnosi na međusobnu povezanost jedinstveno prepoznatljivih ugrađenih kompjuterskih sprava unutar okvira postojeće strukture Interneta.\nObično se očekuje da jedan uređaj koji pripada ovom domenu može da ponudi napredno povezivanje sa drugim uređajima, sistemima i servisima koji prevazilaze komunikaciju na liniji mašina-mašina, kao i da omogućava komunikaciju sa raznovrsnim protokolima, domenima i aplikacijama. Ukoliko se fokusiramo na to šta bi mogle biti pomnute “stvari”, onda su to na primer različite vrste senzora, biočipova, implanata, indikatora i slično. Prema nekim procenama, do 2020. godine, na planeti će biti oko 26 milijardi objekata povezanih na ovaj način, a među vodećim inovatorima u ovom polju je upravo je beogradski dizajner baziran u Parizu Uroš Petrevski.\nProgram se održava uz podršku ERSTE banke i Ministarstva kulture i informisanja Republike Srbije.


Na 53. MOSI učestvuju i seniori iz Novog Goražda | 058.ba\nNOVO GORAŽDE – Na 53. MOSI koji će se održati u Rogatici u narednom mjesecu, takmičiće se i seniori Novo Goražde, gdje de ce dobiti priliku i neki mlađi igrači iz omladinskog pogona Fk „Radnicki“ Novo Goražde. Ekipu će predvoditi trener Aleksandar Mutlak, koji je dobio potpunu podršku od opštine Novo Goražde i Sportskog društva „Radnički“ Novo Goražde.\nPrema riječima Mutlaka, spisak igrača koji će učestvovati je već određen, a pripreme će početi već danas.\nAleksandar je dodao da će se takmičiti u malom fudbalu, gdje šansu dobijaju mlađi igrači koji daju sve od sebe kada je u pitanju fudbal i dobra igra.\n„Prvenestveno svojom igrom pokazaće svoj talenat i sposobnost , a istovremeno će predstavljati i opštinu iz koje dolaze“ – rekao je trener Mutlak.\nOznake: Aleksandar Mutlak, fudbal


Krivokapić: Uskoro novi zakon o državljanstvu\nNaslovna Region Krivokapić: Uskoro novi zakon o državljanstvu\nPODGORICA – Predsjednik Vlade Crne Gore Zdravko Krivokapić izjavio je da očekuje da će novi zakon o državljanstvu uskoro biti gotov i da će biti liberalniji od prethodnog.\nOdgovarajući na pitanja postavljena na „Twitteru“ povodom 100 dana rada Vlade, Krivokapić je rekao da je Vlada Crne Gore prije dvije sedmice odlučila da krene u proces izrade novog zakona o državljanstvu.\n„Taj zakon treba da bude liberalniji od prethodnog. Postoje različite prakse u različitim državama svijeta, ali je nedopustivo da ako ovdje živite, stvarate porodicu i plaćate porez, ne dobijete i državljanstvo“, rekao je Krivokapić.\nOn je dodao da se nada da će taj zakon ubrzo biti spreman, dodajući da građani i sada mogu da koriste postojeće zakonske norme.\n„Najčešća norma koja njima sputava određena prava je dvojno državljanstvo. Ako želite da dobijete državljanstvo Crne Gore znam da će Ministarstvo unutrašnjih poslova ovoga puta blagovremeno odgovoriti, ali vi morate da prihvatite i činjenicu da se odreknete jednog državljanstva“, rekao je Krivokapić.


Kragujevac - Kragujevačka publika voli teatar, filmove i koncerte - Vesti iz Kragujevca i Šumadije - Pressek.rs\nKragujevačka publika najviše posećuje pozorišne predstave, filmske projekcije i koncerte popularne muzike, a o kulturnim programima se najviše informišu od poznanika i prijatelja i preko društvenih mreža.\nOvo je pokazalo istraživanje kulturnih potreba i navika građana Kragujevca, koje je uradilo udruženje „Sunce”.\nIstraživanje je rađeno na uzorku od 200 ispitanika starosti od 15 i više godina putem ankete, a u okviru fokus grupa o kulturnim potrebama i navikama ispitano je četrdesetoro mladih i dece uzrasta do 15 godina.\nIstraživanje je obuhvatilo segmente informisanosti građana, posećenost kulturnim programima, zadovoljstvo kulturnim sadržajima, ali i participaciju građana u njima.\nIstraživanje je pokazalo da građani Kragujevca posećuju sadržaje u kulturi i prema svojim interesovanjima ustanove kulture, a kako je navela Damjana Jovanović iz udruženja „Sunce” prilikom predstavljanja rezultata, a 20 do 30 odsto je neodlučnih građana koji čine neaktivnu publiku.\n- U prethodnih 20 godina ovakva istraživanja nisu rađena što je pokazatelj da kultura ranijih godina nije bila toliko važna oblast, ali i pokazatelj naše rešenosti da kulturni život podignemo na viši nivo, rekao je Miljan Bjeletić, član Gradskog veća za kulturu.\nRezultati ovog istraživanja pokazuju, ističe Bjeletić, da su ustanove kulture koje se bave savremenim stvaralaštvom konačno vidljive, pre svih Dom omladine koji je napravio ozbiljan iskorak i sa 500 posetilaca 2016. godine prošle godine dostigao broj od 9.000 posetilaca.\nOn je dodao da Knjaževsko-srpski teatar, 2016. godine imao 7.000, a prošle godine više od 17.000 posetilaca.\nProšlogodišnje istraživanje, na nivou ustanova kulture, pokazalo je da je broj posetilaca u odnosu na 2017. godinu povećan za oko 20 procenata.\n# Galerije # Izložba # Koncert # Kragujevac # Teatar\n· Četvrtak, 25. april 2019. Uhapšeni Kragujevčanin, Smederevac i Beograđanin\n· Četvrtak, 25. april 2019. Šestoro dobitnika Đurđevdanske nagrade\nPostavka Šumovi mora u Konaku kneza Mihaila\nOsvetnici u bioskopu Cineplexx\nZa sanaciju Kamenog mosta 10 miliona dinara


Godišnjica Novosadske racije | Ministarstvo odbrane Republike Srbije\nU Novom Sadu danas je obeležena 74. godišnjica Novosadske racije, jednog od najtragičnijih događaja u istoriji grada, kada su mađarske okupacione fašističke vlasti ubile ili žive gurnule pod led zaleđenog Dunava, između 1300 i 1700 Srba, Jevreja i Roma, žitelja Novog Sada, među kojima i veliki broj žena, dece, staraca.\nGrađanima okupljenim na platou ispred spomenika “Porodica” na novosadskom Keju žrtava racije obratio se Miloš Vučević, gradonačelnik Novog Sada.\n-Posle vremena zla, posle januara 1942. godine, naš Novi Sad se izdigao, kao Feniks, ali iz ledene grobnice u kojoj su ostali ljudi, čitave porodice, čitave generacije - rekao je Vučević i poručio kako dostojanstveno sećanje nije nikada i neće nikada priznati osvetu i netrpeljivost prema drugačijem, ali da nikada nećemo prestati da se sećamo.\nUz sasluženje novosadskih sveštenika i đakona, pomen Srpske pravoslavne crkve žrtvama racije služio je Episkop jegarski Jeronim, dok je komemorativni obred Jevrejske zajednice, pomen i besedu održao vrhovni Rabin Srbije Isak Asiel.\nTokom komemoracije, predsednica Skupštine grada Jelena Crnogorac i predstavnici omladine Jevrejske opštine i Matice Romske, sa broda „Šabac“ Rečne flotile, uz zvuke brodskih sirena, spustili su venac u vodu Dunava, dok je vojni sveštenik Prve brigade kapetan Đorđe Stoisavljević sa broda uputio kratku molitvu za večni pokoj stradalima.\nPomenu žrtvama racije, koji su zajednički organizovali Grad Novi Sad, Jevrejska opština i Eparhija Bačka, pored velikog broja građana, prisustvovali su i predstavnici Ministarstva odbrane i Vojske Srbije.\nMađarska vojska, žandarmerija i Državna kraljevska policija su sa racijom otpočeli u rano jutro 21. januara 1942. godine pretresima i hapšenjima građana i čitavih porodica. Pojedine nevine žrtve okupator je ubijao odmah na ulici, deo je odvodio do novosadskog kupališta “Štrand” i tamo ih ubijao i bacao u Dunav, dok je deo ljudi jednostavno izvodio do obale i tamo ih ubijao, ili ih žive bacao pod led. Novosadska racija trajala je tri dana, a kako su pored žitelja Novog Sada, u periodu od 4. do 29. januara 1942. godine, stradali i žitelji okolnih i drugih mesta Vojvodine, računa se da je okupator pobio i pod led bacio nekoliko hiljada ljudi.


Prikaz godišnjeg izveštaja Energetske zajednice sa posebnim osvrtom na Nacionalni plan za smanjenje emisija | RERI\nSekretarijat Energetske zajednice je 1. novembra 2019. godine objavio Godišnji izveštaj koji sadrži informacije o primeni ključnih propisa Evropske Unije iz oblasti energetike i zaštite životne sredine od strane članica Energetske zajednice (Srbija, Crna Gora, Bosna i Hercegovina, Severna Makedonija, Albanija, Gruzija, Moldavija, Ukrajina i Kosovo*)\nPotpisivanjem Ugovora o osnivanju Energetske zajednice 2005. godine u Atini članice Energetske zajednice su se obavezale da u određenim rokovima primene propise Evropske Unije iz oblasti energetike i zaštite životne sredine. Ugovor, koji je zaključen između Evropske Unije i osam zemalja iz njenog okruženja, među kojima je i Republika Srbija, stupio je na snagu u julu 2006. godine, kada ga je i Republika Srbija ratifikovala.\nNavedenim ugovorom, članice Energetske zajednice su se, između ostalog, obavezale da primene ključne propise Evropske Unije u oblasti energetike i zaštite životne sredine u unapred određenim rokovima. Među navedenim propisima ističe se Direktiva o velikim ložištima 2001/80 EC („Large Combustion Plants Directive“). U skladu sa članom 16. i Aneksom II Ugovora, Srbija je bila dužna da obezbedi primenu Direktive do 31. decembra 2017. godine. Cilj ove direktive jeste značajno smanjenje emisija zagađujućih materija (sumpor dioksida, azot oksida i praškastih materija) u vazduh iz velikih postrojenja za sagorevanje (Direktiva o velikim ložištima se primenjuje na postrojenja za sagorevanje čija je nominalna termalna snaga jednaka ili veća od 50 MW, bez obzira na vrstu goriva koju koriste).\nOdlukom Ministarskog saveta Energetske zajednice D/2013/05/MC-EnC potvrđen je 1. januar 2018. godine kao rok za početak primene navedene direktive. Ipak, kako države članice nisu bile spremne da usklade emisije iz postrojenja za sagorevanje sa zahtevima direktive, omogućeno im je da alternativno usvoje i primenjuju Nacionalni plan za smanjenje emisija („NERP“) kojim su obuhvaćena određena postrojenja za sagorevanje, čija zbirna emisija zagađujućih materija ne bi smela da pređe maksimalne emisije propisane NERP-om za datu godinu. Svake naredne godine zbirna emisija zagađujućih materija koje se ispuštaju iz postrojenja za sagorevanje obuhvaćenih NERP-om postepeno se smanjuje. Odlukom Ministarskog Saveta propisano je da se NERP primenjuje u periodu od 1. januara 2018. godine do 31. decembra 2027. godine.\nDonošenjem Uredbe o graničnim vrednostima emisija zagađujućih materija u vazduh iz postrojenja za sagorevanje Srbija je preuzela odredbe Direktive o velikim ložištima i Odluke Ministarskog saveta u svoj pravni poredak. Uredba u članu 8. propisuje da se NERP primenjuje za period od 1. januara 2018. godine do najkasnije 31. decembra 2027. godine. Ipak, iako se prema dostupnim informacijama primenjuje od januara 2018, NERP je tek u decembru 2018. godine postao dostupan javnosti, kada je Ministarstvo zaštite životne sredine sprovelo javnu raspravu o strateškoj proceni uticaja na životnu sredinu za ovaj planski dokument.\nNalazi godišnjeg Izveštaja za Srbiju – kako Srbija (ne)primenjuje propise Energetske zajednice i zašto je važno da građani to znaju\nU Izveštaju Sekretarijata Energetske zajednice navodi se da Vlada Republike Srbije još uvek nije usvojila NERP, te da se stoga emisije iz svakog starog postrojenja za sagorevanje moraju pojedinačno uskladiti sa graničnim emisijama propisanih odnosnom Direktivom. To znači da pojedinačna postrojenja obuhvaćena NERP-om treba da usklade svoje emisije sa graničnim vrednostima emisija propisanih Uredbom o graničnim vrednostima emisija zagađujućih materija u vazduh iz postrojenja za sagorevanje, a koje su značajno strože od emisija propisanih NERP-om. U nastavku teksta će biti detaljnije prikazano (ne) primenjivanje NERP-a u Srbiji, a kroz tabelu u tekstu uporedno ćemo prikazati emitovane zagađujuće materije iz termoelektrana u vlasništvu operatera JP EPS tokom 2018. godine i propisane maksimalne emisije za 2018. godinu prema NERP-u.\nSrbija i dalje nije preuzela Direktivu 2014/52/EU o proceni uticaja na životnu sredinu, iako je rok istekao još početkom 2019. Prema oceni Sekretarijata Potrebno je poboljšati mehanizme kontrole kvaliteta izveštaja o životnoj sredini, a vlasti moraju da omoguće javnosti da aktivno učestvuje u odlučivanju. Takođe, nedostaje sistematska primena strateške procene uticaja određenih planova i programa na životnu sredinu.\nII Električna energija\nNapredak Srbije u razvoju i integraciji tržišta električne energije i dalje je ograničen zbog nepostojanja napretka u razdvajanju operatera (nedostaje funkcionalno odvajanje EPS distribucije od JP EPS) i u rešavanju dugogodišnjeg spora između operatera Srbije i Kosova* (Elektromreža Srbije i KOSTT).\n* Privremene Misije Ujedinjenih nacija na Kosovu u skladu sa Rezolucijom 1244 Saveta bezbednosti Ujedinjenih nacija\nVećinu odredbi Trećeg energetskog paketa (paket se sastoji iz propisa Evropske Unije čiji je cilj poboljšanje funkcionisanja unutrašnjeg energetskog tržišta i rešavanje određenih strukturalnih problema) Srbija je uspešno preuzela Zakonom o energetici iz 2014. godine, ali ih nije u potpunosti primenila. Kao najočigledniji primer toga, Sekretarijat navodi da se Srbijagas i dalje bavi i isporukom i distribucijom gasa (uprkos obavezi razdvajanja proizvodnje i snabdevanja gasom od distribucije u dve nezavisne kompanije). Sa druge strane, Srbija je usvojila niz podzakonskih propisa u oblasti sigurnosti snabdevanja kojima je propisala veće obaveze od onih koje je bila dužna da usvoji.\nIV Državni organi\nSekretarijat ocenjuje učinak Agencije za energetiku Republike Srbije sa 51% uspešnosti, učinak Komisije za zaštitu konkurencije sa 80%, a učinak Komisije za kontrolu državne pomoći sa 75% uspešnosti.\nZakonom o robnim rezervama iz 2013. godine, preuzete su ključne odredbe Direktive o naftnim rezervama. Uspostavljanje registra o vanrednim rezervama nafte je u toku. Uprkos propisanoj obavezi izveštavanja, Republika Srbija nije dostavila informacije Sekretarijatu Energetske zajednice koje je bila dužna da dostavi u skladu sa navedenim zakonom i međunarodnim obavezama.\nVI Obnovljivi izvori energije\nPrema Izveštaju Energetske zajednice u 2017. godini Srbija je dostigla svega 20,6% udela obnovljivih izvora energije u bruto finalnoj potrošnji energije, što je daleko ispod indikativnih 25% koliko je predviđeno Nacionalnim akcionim planom za korišćenje obnovljivih izvora energije Republike Srbije, a čak i ispod udela od 21% obnovljive energije u baznoj 2009. godini. Pored toga, umesto na aukcijama, sistem podrške za ulaganje u obnovljive izvore energije se i dalje zasniva na feed-in tarifama i ugovorima o kupovini električne energije zaključenih između operatera i privilegovanih proizvođača. Najzad, ni jedna relevantna odredba Direktive 2009/28/EC koja reguliše obnovljive izvore energije u transportu nije preuzeta u nacionalno pravo. Sekretarijat ističe da je potrebno da Srbija uloži više napora kako bi se preuzele ključne odredbe u ovoj oblasti, te da sa tim ciljem i izmeni Zakon o energetici.\nVII Energetska efikasnost\nPrioritet u oblasti energetske efikasnosti u narednom periodu, prema mišljenju Sekretarijata Energetske zajednice, trebalo bi da bude prenošenje odredbi Direktive o energetskoj efikasnosti 2012/27/EU ili putem izmena Zakona o efikasnom korišćenju energije ili donošenjem novog Zakona o efikasnom korišćenju energije. Takođe, važno je da se Direktiva o energetskim performansama zgrada 2010/31/EU u potpunosti primeni, kao i da se usvoje preostali propisa koji regulišu označavanje proizvoda koji se odnose na energiju, a u skladu sa Odlukom Saveta ministara iz novembra 2018. godine.\nPotrebno je usvojiti propise u oblasti klimatskih promena (pre svega se misli na Zakon o klimatskim promenama čije usvajanje se očekuje do kraja 2019. godine) i Nacionalnu strategiju razvoja sa niskim udelom ugljenika. Pored toga, rad na pripremi Nacionalnog energetskog i klimatskog plana trebalo bi pokrenuti bez daljnjeg odlaganja.\nNadležan organ u Republici Srbiji bi odmah trebalo da počne da izveštava grupe koje upravljaju projektima od interesa Energetske zajednice („PECI groups“) i Sekretarijat Energetske zajednice o projektima. Takođe, trebalo bi da pripremi i objavi priručnik o postupcima za izdavanje dozvola koji se primenjuju na projekte od zajedničkog interesa, kako je i definisano Uredbom (EU) 347/2013. Pored toga, Agencija za energetiku Republike Srbije bi trebalo da usvoji i objavi metodologiju i kriterijume koji će se koristiti za procenu ulaganja u projekte električne energije i gasa.\nDa bi se u potpunosti pridržavala pravne tekovine EU, Srbija mora da implementira zahteve za izveštavanje, a koji se odnose na mesečno prikupljanje podataka o nafti i gasu.\nSrbija ne primenjuje NERP – Činjenice\nNERP-om je obuhvaćeno dvanaest postrojenja za sagorevanje, od kojih je osam postrojenja u vlasništvu operatera JP Elektroprivreda Srbije, dok su tri u vlasništvu operatera NIS a.d..\nU aprilu 2019. godine JP Elektroprivreda Srbije donela je Izveštaj o stanju životne sredine u JP Elektroprivreda Srbije za 2018. godinu.\nU tabeli u nastavku teksta se nalazi poređenje emitovanih zagađujućih materija iz termoelektrana u vlasništvu operatera JP EPS tokom 2018. godine i NERP-om propisanih maksimalnih emisija za 2018. godinu.\nUkupna dozvoljena maksimalna emisija sumpor dioksida za sva postrojenja obuhvaćena NERP-om je 54.575,33 tone za 2018. godinu. Međutim, iz Izveštaja možemo da zaključimo da je samo Termoelektrana Kostolac u 2018. godini emitovala tri puta više tona sumpor dioksida (157.828,00 tona) nego što je bilo predviđeno da svih dvanaest postrojenja obuhvaćenih NERP-om emituju u 2018. godini. Takođe, može se zaključiti i da je Termoelektrana Nikola Tesla u 2018. godini emitovala gotovo četiri puta veću količinu sumpor dioksida (177.751,00 tona) nego što je bilo predviđeno da svih dvanaest postrojenja obuhvaćenih NERP-om emituju u 2018. godini.\nIako se očekivalo da će 2019. godina biti prekretnica za države članice Energetske zajednice, te predstavljati godinu prelaska na “čistu“ energiju, neophodan napredak u primeni propisa od strane članica Energetske zajednice je izostao.\nRepublika Srbija je preuzela veći deo propisa Energetske zajednice, ali je primena preuzetih propisa i dalje na nezavidnom nivou.  Ovaj raskorak je naročito očigledan u pogledu Direktive o velikim ložištima, kao i propisima donetim na osnovu nje (Uredba o graničnim vrednostima emisija zagađujućih materija u vazduh iz postrojenja za sagorevanje i Nacionalni plan za smanjenje emisija).\nImajući u vidu da se NERP primenjuje od 1. januara 2018. godine, ograničenja emisije propisana NERP-om su obavezujuća za operatere obuhvaćene ovim nacionalnim planom, te je država bila dužna da osigura da operateri usklade emisije zagađujućih materija sa godišnjim maksimalnim emisijama svakog pojedinačnog postrojenja. Time što ne preduzima mere kako bi obezbedile usklađenost emisija iz termoelektrana sa obavezama propisanim NERP-om, Republika Srbija nesumnjivo krši obaveze iz ratifikovanih međunarodnih ugovora u oblasti zaštite životne sredine. Kako bi ukazao državnim organima na ove nepravilnosti, RERI je podneo zahtev za vanredni inspekcijski nadzor nad svakom od navedenih postrojenja JP EPS.\nazot oksidJP EPSKostolacNERPpraškaste materijePrimena EU propisaRERIsumpor dioksidTE KolubaraTE Nikola TeslaTE Novi SadToplana Vreocizagađenje vazduha\n⟵Propusti vlasti za MHE nisu slučajni\nNovi izveštaj Bankwatcha: Termoelektrane na ugalj na Zapadnom Balkanu zagađuju vazduh šest puta više nego što je dozvoljeno⟶


Dani evropskog naslijeđa / Izložba i panel diskusija - Kameleon M&M\nDani evropskog naslijđa- izložba i panel diskusija obilježavaju se u Tuzli…\nJU Bosanski kulturni centar Tuzlanskog kantona, sa partnerima Muzejom istočne Bosne i JP RTV TK.\nPlaniranim događajima za 25. i 26. septembar 2020. godine, obilježava Dane evropskog naslijeđa u Bosni i Hercegovini.\nDani evropskog naslijeđa počinjue svečanim otvaranjem tematske izložbe Harija Ejubovića i Faruka Ibrahimovića, u Velikoj galeriji BKC TK u petak 25. septembra u 19 sati.\nDrugi događaj u okviru ove manifestacije bit će stručno predavanje i panel diskusija na temu Memorijalni spomenici Bosne i Hercegovine. Predavanje i panel diskusija će se održati 26. septembra u Plavoj sali JU BKC TK sa početkom u 12 sati.


Hag: Milutinović od sutra na privremenoj slobodi\nBivši predsjednik Srbije Milan Milutinović, optužen za ratne zločine na Kosovu, biti će u petak, 19. decembra, pušten na privremenu slobodu iz pritvora Haškog tribunala,saopćeno je jutros u Hagu. Sudsko vijeće usvojilo je Milutinovićev zahtjev da bude privremeno oslobodjen kako bi u Srbiji bio podvrgnut "medicinskom postupku". Milutinović se do 2. januara mora vratiti u Schewningen. Posljednji put, Milutinović je na privremenoj slobodi bio od 10. septembra do 2. oktobra, takodje iz zdravstvenih razloga. On je optužen za prisilno premještanje, deportacije, ubojstva i progon Albanaca sa Kosova 1999., a optužen je zajedno s tadašnjim potpredsjednik vlade SRJ Nikolom Šainovićem i generalima Dragoljubom Ojdanićem, Nebojšom Pavkovićem, Vladimirom Lazarevićem i Sretenom Lukićem. Presuda bi mogla biti izrečena polovicom januara.


TK: Testirano 339 osoba, 31 pozitivna na korona virus – Radio Studio D ::: 99,40 i 97,40 FM\nU posljednja 24 sata na području Tuzlanskog kantona registrovan je 31 novi slučaj zaraze korona virusom, a testirano je 339 osoba.\nNovozaražene osobe registrovane su u Tuzli – 18, Gračanici – pet, po dvije u Banovićima, Doboj Istoku i Kalesiji, te po jedna novozaražena osoba u Čeliću i Živinicama.\nOd posljedica zaraze koorna virusom preminule su tri osobe sa područja Tuzlanskog kantona u posljednja 24 sata. Riječ je o osobama iz Gračanice, Živinica i Banovića.\nTrenutno je na području TK korona virusom aktivno zaraženo 448 osoba, od čega je 45 hospitalizovano, dvije su na respiratoru, a ostali u kućnoj izolaciji.\nPrevious article Kalesija: Upućen Javni poziv za učešće u javnoj raspravi o Nacrtu budžeta\nNext article Upozorenje iz Profesionalne vatrogasne jedinice Srebrenik


Linta: Skandalozna izjava Karamarka – NovostiDana.rs\nLinta: Skandalozna izjava Karamarka\nBEOGRAD – Predsednik Saveza Srba iz regiona Miodrag Linta ocenio je danas kao skandaloznu izjavu zamenika hrvatskog premijera Tomislava Karamarka da je velika Srbija stvar hrvatskog naroda koji je 5. avgusta 1995. godine pokazao šta misli o tome.\n„Neverovatno je da Tomislav Karamarko javno hvali proterivanje preko 220.000 Srba u hrvatskoj zločinačkoj akciji „Oluja“ i krajiške Srbe povezuje sa idejom velike Srbije. Srbi su uzeli oružje u ruke 1991. godine da se brane od proustaškog režima Franje Tuđmana čiji je cilj bio stvaranje hrvatske države bez ili sa što manje Srba a ne zbog ideje velike Srbije“, rekao je Linta.\nKaramarko je juče u Dubrovniku ponovo komentarisao oslobađajuću presudu Haškog tribunala Vojislavu Šešelju, rekavši da je lider radikala „notorni ratni zločinac i harlekin koji se svima smejulji i ceri u facu, a ima krvave ruke“.\nLider HDZ je rekao da je velika Srbija stvar hrvatskog naroda koji je, kako je rekao, 5. avgusta 1995. pokazao što misli o tome.\n„Želimo dobre odnose sa Srbijom, ali moraju biti solidarni kada je u pitanju naš senzibilitet za ratne zločine i ratne zločince poput Šešelja“, kazao je Karamarko.\nLinta je pozvao Karamarka da se, ako zaista želi dobre odnose sa Srbijom, odrekne proustaške politike Franje Tuđmana i kazni ratne zločince poput Vladimira Šeksa, Branimira Glavaša, Ante Gotovine, Mladena Markača…\nLita takođe smatra da je neprimereno da Karamarko drži lekcije Srbiji dok u isto vreme predsednik Gradskog veća Vukovara Igor Gavrić iz HDZ-a u zanosu peva ustašku pesmu kojom se slave zločinci iz vremena NDH Jure Francetić i Rafael Boban.\nGavrić nije smenjen jer Karamarko odobrava rehabilitaciju ustaštva, rekao je Lonta i dodao da je zbog toga HDZ i uzeo za svog koalicionog partnera proustašku Hrvatsku stranku prava Ante Starčević, navedeno je u saopštenju.


Provedite jesen u Sokobanji\nBez obzira što se turistička sezona u Sokobanji završila, jesen je pravo vreme da je posetite i otkrijete lepotu njene prirode, prisustvujete kulturnim događajima i opustite se uz relax ponudu\nBez obzira što se turistička sezona u Sokobanji završila, jesen je pravo vreme da je posetite i otkrijete lepotu njene prirode, prisustvujete kulturnim događajima i opustite se uz relax ponudu.\nTokom novembra biće dosta sunčanih dana koji će izmamiti ljubitelje prirode da posete poznata izletišta i uživaju u koloritu jesenjih boja. Kao i svako godišnje doba, i jesen u Sokobnji ima svojih čari, što dokazuju mnogi stihovi i opisi poznatih pisaca i pesnika koji su je posećivali i nadahnuti njenom lepotom opisali„Teško je reći da li su putevi do Ozrena lepši u proleće, kada visovi liče na zelene i procvetale vrtove, ili u jesen kad gora dobija raznovrsnu boju, od žute raznih nijansi, preko rumene i jarko crvene, do smeđe i mrke, dočaravajući tako spektar koji se retko viđa “.\nZa one goste koji žele da se opuste i poboljšaju kvalitet života, Sokobnja takođe nudi bogatu ponudu. Hotel „Sokoterme“ zadovoljiće sve zahteve i povrtiti energiju, lepotu i zdravlje svojim posetiocima. Od atraktivnog kupanja u otvorenom bazenu sa temperaturom vode iznad 35°C, korišćenje zatvorenih bazena , finske saune, parnog kupatila, fitness i mini teretane, tropske kiše, mnogobrojne masaže, do usluge smeštaja bićete zadovoljni kvalitetom usluga i komforom koji ovaj hotel nudi. Zato se uvek traži soba više, ali i za turiste koji nisu uspeli na vreme da ih rezervišu , preporučujemo kvalitetan privatni smeštaj po povoljnim cenama koje su i do 50 % niže u odnosu na glavnu turističku sezonu. Obzirom da poslednjih godina privatni smeštaj u Sokobanji po kvalitetu prevazilazi i hotelski, turisti se češće opredeljuju za mnogobrojne apartmane, studije i stanove koji su potpuno opremljeni (grejanje, WI-FI, kuhinju, kupatilo, parking..) I nude udobnost I toplinu doma u kome se gosti osećaju prijatno. Prednost privatnog smeštaja je I mogućnost kombinovanja turističke ponude po organizaciji gosta : ishrana u mnogobrojnim restoranima ili u samim smeštajnim jedinicama, korišćenje wellness I spa ponude po izboru (mnogi stanodavci u saradnji sa Hotelom “Sokoterme” omogućuju gostima karte po nižim cenama za ulazak na bazene I korišćenje osalog sadržaja hotela), biranje lokacije smeštaja , način uređenja I kategoriju samih smeštajnih jedinica itd. Zabog svoje raznovrsnosti I velikog izbora, privatni smeštaj u Sokobanji je prilagođen zahtevima I džepu svakog gosta.


STARI AKTERI NOVE AFERE: Loši finansijski savetnici, ili nastavak trošenja i pljačke javnih prihoda? - TPKNEWS\n07:41 - 03/07/2022\nNaslovna/VESTI/STARI AKTERI NOVE AFERE: Loši finansijski savetnici, ili nastavak trošenja i pljačke javnih prihoda?\nSTARI AKTERI NOVE AFERE: Loši finansijski savetnici, ili nastavak trošenja i pljačke javnih prihoda?\nStari akteri nove afere, ili kako je neuslovan prostor za radnike Vodovoda postao uslovan za radnike PIO Fonda, zašto se ponovo žurilo sa zakupom prostora i kakva je sudbina ugovora o zakupu Vodovoda?\nTragom tri vesti, prve, da se prostorije RF PIO privremeno sele na drugu lokaciju, ulicu Lole Ribara 2 zbog rekonstrukcije starog objekta, druge, tender za nabavku radova za datu rekonstrukciju obustavljen i treće, da je Grad kupio prostor „Kompercijalne banke“ gde će preseliti neka svoja javna preduzeća, Pokret Jasno i glasno iz Požarevca sagledao je činjenice koje su mu na raspolaganju i utvrdio korelacije između ovih tema.\nIz Pokreta Jasno i glasno navode da je najpre, sporna lokacija na koju se preselio RF PIO, a za koju postoji osnovana sumnja prema dokumentaciji kojom raspolažu, da je bila ponuđena u postupku zakupa JKP Vodovod i kanalizacija, zbog navodne hitnosti preseljenja.\n“Tada je preduzetnik SZR Joca Gorionik Milutinović Jovica ponudio prostor u ulici Lole Ribara 2 za zakupninu na desetogodišnjem nivou od 72.000.000 dinara bez PDV, dok je NN lice (kasnije se utvrđuje da je reč o Marku Nikoliću, javnom izvršitelju) ponudilo prostor u ulici dr Voje Dulića 4, za zakupninu na desetogodišnjem nivou od 154.463.760 dinara bez PDV. Izbor mnogo nepovoljnijeg zakupa izabrana komisija Vodovoda obrazložila je tvrdnjom da je objekat u lošem stanju, da nema rashladni sistem, protivpožarni sistem i drugo. Uprkos tom „lošem stanju“ kako je utvrdila data komisija, godinu i po dana potom, isti prostor nije neuslovan za radnike RF PIO koji se takođe po hitnom postupku i pre nego što je javna nabavka rekonstrukcije održana na snazi, sele u pomenuti prostor. Postavlja se pitanje pod kojim uslovima je ugovor sa PIO Fondom zaključen, kao i koliko će obaranje tendera za rekonstrukciju starog prostora RF PIO Filijala Požarevac uticati na produženje roka u kome će RF PIO plaćati zakup Joci Gorioniku”, pitaju se iz ovog pokreta.\nTakođe, kako dalje navode, prema objavi požarevačkog gradonačelnika, Grad je kupio prostor „Komercijalne banke“ po procenjenoj vrednosti od 71.760.500 dinara i tamo će preseliti neka javna preduzeća.\n“Šta to konrektno znači? Najpre, Grad je ovaj veliki prostor od 1306 metara kvadratnih kupio po ceni koja je niža od desetogodišnjeg zakupa koji je nudio Joca Gorionik Vodovodu i više od duplo niža od zakupnine koju se Vodovod obavezao da plati za zakup prostora u Voje Dulića 4. Potom, ukoliko ovo znači da će se na navedenu lokaciju preseliti i JKP Vodovod i kanalizacija, to neće ostati bez obaveze da naknadi štetu svom zakupodavcu, zbog raskida ugovora pre roka. Prema slovu samog ugovora koji nam je stavio na raspolaganje sam Vodovod, ukoliko se zakup raskine u prve četiri godine, dužnost je zakupca da plati iznose zakupnina za sve četiri prve godine a zaključno sa 5.5.2024. godine. Dakle, sem što je već platio gotovo 20.000 evra u dinarskoj protivvrednosti, u slučaju selidbe će morati da plati još toliko, a da taj prostor ne koristi i da ga pritom ponovo vraća zakupodavcu na ponovno slobodno raspolaganje”, navode Iz Pokreta Jasno i glasno i dodaju:\n“Imajući u vidu da su procenjeni radovi rekonstrukcije sedišta RF PIO Filijale Požarevac veći od cene po kojoj je kupljen prostor “Komercijalne banke” za oko 20 miliona, imajući u vidu da su kumulativne cene zakupa na koje se obavezuju naša javna preduzeća veće od cena za kupovinu objekata, postavlja se pitanje da li naši upravljači imaju loše finansijske savetnike, ili je reč o sistematskom i neprekidnom neracionalnom trošenju ili pljački javnih prihoda?”\nIako Pokret Jasno i glasno smatra pohvalnim što je Grad razmatrio preseljenje javnih preduzeća na novu lokaciju i uprkos tome što bi preseljenje JKP Vodovod i kanalizacija smatrali prećutnim priznanjem svih teza koje je Pokret Jasno i glasno izneo tokom 2019. godine u pogledu višemilionskog zakupa i njegove štetnosti, njihovom diskretnom pobedom, priznaju da im ne izostaje gorak ukus zbog pretpostavljenog nastavka neracionalnog trošenja javnih sredstava.\nVLAST ROĐAKA I KUMOVA: Kučevačka pljačkaška družina sprema izvršitelje za lov na dužnike poreza?!


PCVesti - TELENOR OTVORIO OLIMPIJSKI KAFIĆ NA ADI CIGANLIJI\n7. avgust 2008 – Beograđani od danas mogu da prate sve prenose takmičenja sa Olimpijskih igara u Pekingu u Telenorovom Olimpijskom kafiću na Adi Ciganliji.\nU Kafiću, koji se nalazi u u okviru poznatog gradskog mesta za izlaske „Seks i grad“, pored dva ekrana od 15 m2 i 320 mesta za sedenje, sve vreme Igara na raspolaganju posetiocima Ade biće tereni za odbojku, rvanje na pesku i basket. Građani će moći i da se fotografišu u telima poznatih Olimpijaca, besplatno koriste Telenorov brzi Internet i, u slučaju potrebe, dopune bateriju mobilnog telefona. Takođe, neke od prenosa uživo će komentarisati specijalni gosti Telenora.\nKratkim prilozima iz Telenorovog kafića, koji će biti zabavnog karaktera i svakodenvno će se emitovati u okviru redovne emisije o Igrama, Telenor i Radio Televizija Srbije (RTS) nastojaće da kulturu Kine, zemlje domaćina Igara, približe gledaocima u Srbiji.\n„Osim što se nadamo da će Telenorov kafić mnogima pomoći da razreše dilemu da li da idu na plažu ili da kod kuće gledaju Igre, želimo i da omogućimo što većem broju ljubitelja Olimpijskih igara da gledaju prenose nadmetanja najboljih sportista, da se zabavljaju i zajedno navijaju. Na Olimpijskim igrama takmiče se sportisti koji su zahvaljujuci talentu, ali i velikom radu postigli uspeh, a to su vrednosti koje Telenor, kao generalni sponzor Olimpijskog tima Srbije, spremno podržava“, kaže Ana Davičo, predstavnica za medije Telenora.


Arhive oznaka: ciscenje\n22 novembra, 2018 usluge servisagencija za ciscenje, ciscenje, ciscenje poslovnog prostora, ciscenje prostoraadmin\nTrend koji je počeo da se primenjuje a uskoro će i biti zvanično je da će u mnogim ustanovama preći na poslove ciscenja i održavanja higijene preko agencija za ciscenje.\nNeće više biti stalno zaposlenih koji će se baviti poslovima ciscenja, već se koristiti agencije za ciscenje poslonog prostora u Beogradu.\nAgencija za ciscenje, lakše za poslodavce\nNa taj način će se mnogim poslodavcima olakšati i smanjiti troškovi, ali i suzbiti rad na crno. Za nekog kome je potrebno ciscenje poslovnog prostra i to samo povremeno ovakvo rešenje je najbolje. Sigurno je da na taj način angažuje nekoga koga ne prijavljuje, već to obavlja po potrebi i isplaćuje ga na ruke. Angažovanjem agencije za ciscenje poslovnog prostora ne brinete se uopšte o tomew ko i kako plaćča radnike. Viimate uredne i ciste prostorije, a ne razmišljete o radnicima koji to obavljau i nisu na vašem teretu.\nAngažujte agenciju za ciscenje i održavanje poslovnih prostorija u Beogradu, uštedite i ne razmišljate o čistoći istih.


Super intenzivni kursevi stranih jezika - Škola stranih jezika Beograd\nSuper intenzivni kursevi stranih jezika\nSuper intenzivni kursevi stranih jezika su namenjeni svim polaznicima koji imaju potrebu za brzim učenjem stranih jezika! U današnjem vremenu sa savremenim načinom života, dobro korišćenje vremena je veoma bitno! Super intenzivni kursevi jezika su osmišljeni tako da racionalnim korišćenjem svog vremena steknete što veća znanja, koja su vam potrebna odmah!\nPohađanje super intenzivnog kursa omogućiće vam da u kratkom periodu naučite što više. Za samo dve nedelje, intenzivnim tempom rada koji podrazumeva nastavu pet puta nedeljno, u trajanju od 180 minuta, polaznici će značajno unaprediti znanje stranog jezika.\nSuper intenzivni kurs će vam za kratko vreme obezbediti siguran i brz napredak u sporazumevanju na stranom jeziku zahvaljujući najsavremenijem konverzacijskom metodu koji primenjujemo u nastavi. Kako biste što brže progovorili strani jezik, časovi u Obrazovnom sistemu Equilibrio su osmišljeni tako da budu zanimljivi, sa puno grmatičkih i konverzacijskih vežbi.\nOpšte informacije o Super intezivnim kursevima\nsuper intenzivni kursevi – tempo rada 5 puta nedeljno po 180 minuta\nstart nastave – svakog meseca, oko 15. u mesecu\ntrajanje kurseva – 2 nedelje\nCENA SUPER INTENZIVNOG KURSA\nDOBITI OD SUPER INTEZIVNOG KURSA: SUPER INTEZIVNI KURS OBUHVATA:\nusavršavanje sintaksičkih pravila mentorsko praćenje polaznika\n* Ukoliko budući polaznik poseduje predznanje jezika koji želi da pohađa, ulazno testiranje se zakazuje kako bi se precizno utvrdilo njegovo predznanje i omogućilo pohađanje nastave na adekvatnom nivou. Ulazno testiranje podrazumeva izradu pismenog testa koji obuhvata gramatičke i leksičke jedinice određenog jezika i radi se isključivo u prostorijama Obrazovnog sistema EQUILIBRIO u trajanju od 60 min.\nNastava stranih jezika u Obrazovnom sistemu EQUILIBRIO koncipirana je tako da predstavlja mnogo više od kursa jezika. Časovi su prava oaza dobrog raspoloženja i postaće sigurno jedan od najlepših i najkorisnijih načina da provedete neko od svojih popodneva. U izuzetno dinamičnoj atmosferi, družeći se, stičući nove prijatelje, a istovremeno negujući kulturu učenja stranih jezika, na najlepši mogući način ćete provesti svoje slobodno vreme i na najbolji mogući način uložiti u svoju budućnost.\nU Obrazovnom sistemu EQUILIBRIO predaju diplomirani profesori stranih jezika koji vam uz savremene nastavne metode, rečnike, literaturu i audio materijale pružaju visokokvalitetnu nastavu stranog jezika.\nPo završetku kursa svi polaznici polažu završni ispit, a oni koji nisu propustili više od 30% ukupnog nastavnog fonda ostvaruju pravo na zvanični sertifikat Obrazovnog sistema EQUILIBRIO.\nNastava Super intezivnog kursa odvija se u nastavnom centru Trg Republike.\nNASTAVNI CENTAR: TRG REPUBLIKE INFO TEL:\nBulevar despota Stefana 22 069 33 74 075\nOvaj kurs želim da pohađam u: ---nastavnom centru Trg Republike\nVikend optimum kurs engleskog jezika\nSpecijalizovani kurs ENGLESKI MAX 3


Etnički aspekti društva - Sociološka imaginacija\nDa bi uopšte govorili o ovoj temi, moramo se prvenstveno dotaći nekih osnovnih pojmova koje sociolozi koriste kada govore o etničkim aspektima društva.\nEtnička vezanost jeste jedan društveni odnos u kojem pojedinci gaje određenu vrstu međusobne solidarnosti koja je uslovljena svešću o međusobnoj kulturnoj i/ili fizičkoj sličnosti, što ih svrstava u istu etničku zajednicu i razgraničava od drugih/susednih etničkih grupa.\nEtnička svojstva jesu fizičke ili kulturne značajnosti kao što su religija, jezik, boja kože, mitovi o zajedničkom nastanku, na osnovu kojih se javlja verovanje u zajedničko poreklo i etničku pripadnost onih koji ih dele.\nEtnoistorija predstavlja složenu mešavinu mitova, priča, kolektivnih sećanja i istoriografije neke etničke zajednice ili nacije.\nEtničke zajednice jesu društvene činjenice dugog trajanja, koje najpre nastaju, pa se oblikuju, a zatim se menjaju i nestaju uvek u međusobnom odnosu sa drugim etničkim grupama koje ih okružuju.\nEtničke kategorije jesu etnički manje ili više nesvesne grupe u kojima nije razvijen kolektivni identitet.\nEtnička grupa predstavlja kulturnu kategoriju jer pripadnici iste etničke grupe imaju određena zajednička svojstva – kolektivno ime, zajedničko poreklo ili verovanje u zajedničko poreklo, zajedničku istoriju, jezik, religiju, običaje, osećanje pripadnosti.\nPripadnost etničkoj grupi označava se kao etnicitet.\nAko se sopstvena etnička grupa posmatra kao centar sveta u odnosu na ostale, odnosno ako se svoj narod doživljava kao civilizovan i kulturan, a drugi se narodi posmatraju kao primitivni, onda govorimo o etnocentrizmu.\nPosebna zapadnjačka varijanta etnocentrizma jeste evrocentrizam odnosno, pogled na svet prema kojem je Evropa „naprednija“ od takozvanih primitivnih naroda.\nRasa predstavlja biološku kategoriju koja je određena na osnovu DNK ili strukture kostiju. Naučne teorije o rasama se javljaju s kraja 18. i početkom 19. Veka.\nRasizam je verovanje u nejednakost ljudskih rasa i u postojanje nižih i viših rasa.\nGrof Gobino se smatra utemeljivačem modernog rasizma. Po njegovom mišljenju, postojale su tri rase – bela, crna i žuta. Tvrdio je da je bela rasa superiornija po moralu i inteligenciji od žute i crne rase. Ovakvko viđenje je kasnije Adolfu Hitleru dobro poslužilo pri primeni svoje nacističke ideologije. Isto ovakvo negativno viđenje primećeno je i u dejstvu Kju – kluks – klana u Americi i aparthejda u Južnoj Africi.\nKju – kluks – klan je nastao nakon Američkog građanskog rata (1866), a zasnivao se na zastrašivanju oslobođenih robova, crnaca i zalaganju da oni nemaju nikakvo pravo glasa i pravo na obrazovanje. Verovali su u superiornost bele rase. Ukinut je 1871. nakon što je donet „Akt o ljudskim pravima“.\nAparthejd je bio društveni sistem u Južnoafričkoj Republici koji se zasnivao na dominaciji bele populacije nad crnom, odnosno, to je bila rasna diskriminacija. Borac protiv aparthejda bio je Nelson Mendela (prvi demokratski izabrani predsednik Južnoafričke Republike u peridonu od 1994-1999). Aparthejd je zvanično ukinut 1990. godine.\nGodine 1955, Roza Parks postala je prva crnkinja koja je odbila da u javnom prevozu sedne u deo autobusa koji je inače bio namenjen crncima i tako je započela borbu za prava crnaca u SAD-u.\nMnogi sociolozi danas odbacuju biološko shvatanje rase i ističu rasu kao društveno uslovljenu kategoriju.\nVRSTE ETNIČKIH ZAJEDNICA\nPleme je etnička zajednica prvobitnog, predcivilizacijskog društva, gde još ne postoji država kao globalna organizacija. Organizacija vlasti je patrimonijalna (slična patrijarhalnoj porodici).\nNarod je skupina većeg broja plemena, koja u dužem periodu zajedničkog života na istoj teritoriji stvaraju zajedničku državnu organizaciju i oblikuju zajedničku narodnu kulturu (jezik, veru, običaje, moral…).\nNacija (biće reči u daljem tekstu).\nPripadnost etničkoj grupi jeste etnicitet, a ono što je zajedničko za njega, rasu i naciju (o kojoj ćemo ubrzo reći važne zanimljivosti) su:\nPredrasude – neosnovani stavovi o nekim grupama, odnosno suditi o nečemu, a ne znati pravu istinu o tome. Predrasude se zasnivaju na stereotipima.\nNegativne predrasude (etničke, nacionalne, verske) mogu biti veoma opasne i prate ih negativne emocije.\nStereotipi – uprošćena mišljenja o nekoj grupi ljudi; generalizacija u vidu određenih karakteristika koje se pripisuju svim članovima neke društvene grupe . Kada negativne predrasude i stereotipi prerastu u stvarno ponašanje prema određenoj grupi ljudi ili pojedincima, onda se javlja:\nDiskriminacija – svako nejednako i negativno postupanje prema određenom pojedincu ili grupi.\nNacija potiče od latinske reči nasci (rod, pleme) i predstavlja društvenu zajednicu ljudi koji govore istim jezikom, imaju svoju kulturu, teritoriju na kojoj žive, kao i istoriju ekonomskog i političkog života.\nTakođe je i sociolog Entoni Smit u naciju ubrojio ljudsko stanovništvo koje ujedinjuje nacionalno ime, isti mitovi, jezik, kultura, privreda…\nPrema njegovom mišljenju, moderne nacije nastaju iz predmodernih i prevaziđenih etničkih zajednica, koje on naziva etnosi ili etnije.\nPrema mišljenju Herdera, nemačkog pesnika i filozofa, nacija je prvenstveno kulturna kategorija, koju određuju jezik, tradicija i zajedničko istorijsko iskustvo.\nPolitikolog, Endri Hejvud ističe da nacija sebe vidi kao posebnu političku zajednicu. Na taj način je nacija usko povezana sa građanima, a oni su državljani neke Zemlje koji zakonom imaju ista prava i dužnosti.\nBritanski istoričar Erik Hobsbaum ističe da su nacionalne tradicije put ka nacionalizmu. Nacije ne stvaraju državu i nacionalizam, već obrnuto.\nBritanski teoretičar međunarodnih odnosa, Benedikt Anderson smatra da je nacija veštačka, a ne prirodna tvorevina.\nRazličiti autori dali su različito određenje nacionalizma.\nErnest Gelner smatra da je nacionalizam politički princip koji zahteva poklapanje političkih i etničkih granica.\nEntoni Smit definiše nacionalizam kao doktrinu koja naciju posmatra kao cilj svakog političkog delovanja i napora, a nacionalni identitet kao meru svake ljudske vrednosti. Održavanje autonomije, jedinstva i identiteta ljudskog stanovništva jesu cilj nacionalizma, a on se ne može posmatrati samo sa političke strane, već i kroz kulturne vrednosti.\nHans Urlih Veler, nemački istoričar, smatra da je nacionalizam nastao kao odgovor na društvenu krizu u kojoj se našla Zapadna Evropa.\nOn deli nacionalizam prema razvojnim fazama:\nIntegrativni nacionalizam – odnosi se na fazu u kojoj dolazi do oblikovanja nacija u SAD i Francuskoj. Naime, te dve države su integrisale (ujedinile) različite etničke grupe u jednu naciju.\nUjediniteljski nacionalizam – stvorio je nacionalne države ujedinjujući različite etničke grupe (ujedinjenje Italije i Nemačke).\nSecesionistički nacionalizam – vezuje se za period nakon prvog Svetskog rata, kada nastaju nove nacionalne države na ruševinama Austrougarske i Otomanske imperije.\nPreneseni nacionalizam – nacionalni model koji je prenet sa Zapada na ostatak sveta.\nMeđutim, pored ove podele, još jednu podelu nacionalizma je dao i Endri Hejvud:\nLiberalni nacionalizam – razvija se u Francuskoj buržoaskoj revoluciji i zalaže se za slobodu i jednakost građana (najznačajniji zagovornik ovog tipa nacionalizma jeste Vudro Vilson).\nKonzervativni nacionalizam – ističe ljudsku emocionalnu privrženost naciji, sa ciljem da se stvori društveno jedinstvo.\nEkspanzionistički nacionalizam – poziva na uverenje da nacija ima pravo da dominira nad drugim nacijama (šovinizam). Razvio se usled kolonijalnih osvajanja između dva svetska rata, a od pripadnika nacije se očekuje lojalnost i potpuno žrtvovanje za nacionalni interes. Odbijanje lojalnosti smatra se izdajom.\nAntikolonijalni nacionalizam – vezuje se za zemlje koje su se borile za nezavisnost, odnosno oslobađanje od kolonijalne vlasti (Mahatma Gandi – borac za nezavisnost Indije).\nGlavne odlike nacionalizma jesu shvatanje da je svet podeljen na nacije i shvatanje da sva politička moć leži u naciji.\nNacionalni običaji, simboli i ceremonije predstavljaju najtrajnije i najmoćnije vidove nacionalizma.\nImperijalizam je težnja imperije kao mnogonacionalne političke zajednice da politički, ekonomski i kulturno potčini ili bar podvrgne hegemoniji (zapovedništvu) što više nacija, etničkih grupa i političkih zajednica.\n1.Sociologija za treći razred srednjih stručnih škola i za četvrti razred gimnazija, Milena S. Logos 2016 Beograd.\n2. Sociologija za treći razred srednjih stručnih škola i za četvrti razred gimnazija, Vladimir V. Klett 2015 Beograd;\n3. Sociologija za treći razred srednjih stručnih škola i za četvrti razred gimnazija, Grupa autora, Zavod za udžbenike 2012 Beograd;


Za ulazak u Austriju potreban negativan PCR test - Akta.ba\nZa ulazak u Austriju potreban negativan PCR test\n22.07.2020. 10:16 / Izvor: Agencije\nZa ulazak u Austriju osoba koje su boravile u takozvanim rizičnim zemljama, u koje spadaju sve države Zapadnog Balkana, biće uveden obavezan negativan PCR test, najavljeno je jučer poslije podne na konferenciji za štampu austrijske vlade.\n"Mjere koje preduzimamo imaju za cilj sprječavanje daljeg širenja korona virusa. Kada pogledamo aktuelne klastere onda vidimo da imamo problem sa uvozom virusa, prije svega sa Zapadnog Balkana", objasnio je on na konferenciji za štampu.\n"Međutim i dalje imamo previše uveženih slučajeva. Zbog toga će biti potreban negativan PCR test za ulazak u Austriju, a i kontrolisaćemo strožije poštovanje mjere karantina", podvukao je on.\n"Odustanite od putovanja ovog leta na Zapadni Balkan. Razumijem povezanost i bliskost sa tim regionom. I meni je taj region veoma blizak srcu", dodao je Kurc.\n"Zapadni Balkan važi za rizični region. Biće moguć ulazak u Austriju, za građane koji se vraćaju iz tog regiona, a koji imaju boravak u Austriji, samo uz negativan PCR test, koji nije stariji od 48 sati, a mjera karantina ostaje i dalje na snazi", objasnio je on.\nNehamer je detaljnije razjasnio da državljani Austrije u zemlju iz rizičnih regiona mogu ući uz meru karantina, sa obavezom testiranja u roku od 48 sati, a strani državljani sa boravkom samo sa negativnim PCR testom.\nOn je, najavivši strožije kontrole poštovanja karantina, rekao da je policija do sada izvršila 56.000 kontrola poštovanja mere samoizolacije, i da je morala u 260 slučaja da kazni kršenje.\n"Ako prekršite mjeru karantina, a niste zaraženi možete dobiti novčanu kaznu u visini do 1.400 evra, a ako se zaraženi onda se radi o krivičnom prekršaju koji se prijavljuje tužilaštvu", kazao je Nehamer.


Marina Tadić otvorila dušu za ,,Glamur": Pesme sa novog albuma inspirisane su mojim ljubavnim krahovim! (video) | Happy BSC portal\nMarina Tadić otvorila dušu za ,,Glamur": Pesme sa novog albuma inspirisane su mojim ljubavnim krahovim! (video)\nGlamur vam uvek donosi priče sa VIP scene Srbije i sveta! Ovoga puta sagovornica nam je bila Marina Tadić, koja je priča o svom najnovijem albumu.\nMarina ne krije da je zadovoljna urađenjim i presrećna što je publika odlično prihvarila nove pesme.\nSamo za našu emisiju priznala je da sa svojim tekstopisem Jelenom Trifunović ima veoma specifičan odnos. Naime, ona otkriva da Jelena piše pesme na osnovu emotivnih krahova ove prelepe pevačime. Marina objašnjava da pesme najlakše ,,donosi" tako što ih prethodno emotivno preživi. Na taj način, kako dodaje, publika najbolje oseti pravu emociju pesme.\nPogledajte emisiju ispod:


» Poziv svim budućim liderima:Uvođenje kreativnog razmišljanja u igru\nPoziv svim budućim liderima:Uvođenje kreativnog razmišljanja u igru\nMladi ljudi iz celog sveta, uzrasta od 21 do 26 godina, pozvani su da učestvuju u debati o budućnosti unutrašnje saradnje koja će biti održana na predstojećim Danima evropskog razvoja od 3. do 4. juna u Briselu, prvom evropskom forumu o globalnoj saradnji i razvoju. Ovo će biti vodeći događaj Evropske godine za razvoj, čija je pažnja po prvi put usmerena na međunarodnu saradnju.\nMladi će do 18. marta moći da podnesu detaljan zahtev za učešćem koji između ostalog obuhvata CV kao i video u trajanju od dva minuta u kom će obrazložiti na koju od 12 ponuđenih tema za diskusiju bi želeli da se usredsrede.\nEvropska komisija će odabrati mlade predstavnike, odnosno „buduće lidere”, na osnovu njihovih veština, iskustva i posvećenosti određenom pitanju.\nDvanaest budućih lidera, po jedan sa svakog panela, biće pozvano da se pridruži ostalim istaknutim donosiocima odluka na glavnim panelima na visokom nivou. Budući lideri će moći i da svoje iskustvo i ideje razmene sa ključnim akterima u razvoju i kreatorima politika.\nŠernor Bah iz Sijera Leonea, koji je učestvovao u Danima evropskog razvoja 2013, objašnjava: „Kao mladi ljudi, zalažemo se za drugačiju viziju razvoja, gledajući na siromaštvo kao na posledicu mera i obrazaca potrošnje u jednom delu sveta koji se odražava na ljude u nekom drugom. Trebalo bi da se usredsredimo na korišćenje društvene svesti kod mlađih generacija kao dopunskog oruđa u borbi protiv siromaštva i nejednakosti.”\nNova vizija razvoja\nU svojim istraživanjima ili posredstvom poduhvata koje ostvaruju kao poslovne ili vođe civilnog društva, mladi ljudi svakodnevno daju aktivni doprinos borbi protiv siromaštva.\nEvropska komisija želi da ovaj doprinos istakne i stavi njihova postignuća u centar pažnje tako što će im pomoći da dobiju svoju ulogu u oblikovanju razvojnih strategija koje će uticati na njih i njihovu budućnost.\nOve godine, budući lideri će svoju stručnost predstaviti ne samo u svoje ime, već kao predstavnici mladih i inicijativa koje ih inspirišu.\nMlade u velikoj meri vodi ideja globalne solidarnosti te pravičnog i pristojnog života za sve. Prema nalazima poslednje ankete Evrobarometra, 88 odsto mladih Evropljana (uzrasta od 15 do 24 godine) smatra da je važno pomagati ljudima u zemljama u razvoju.\nMladi su praktično u samom središtu Evropske godine za razvoj za 2015. čiji je cilj da nadahne ljude, naročito mlade, da se aktivno uključe u razvoj. Izabrani mladi lideri će imati priliku da prisustvuju Zelenoj nedelji u Briselu te da se upoznaju sa liderima evropskih institucija.\nPrijave za učešće slati na internet stranicu Dana evropskog razvoja: www.eudevdays.eu/futureleaders\nDani evropskog razvoja pokazuju posvećenost Evrope iskorenjivanju siromaštva. Forum je izgrađen na uverenju da je saradnja kamen temeljac pravednijeg sveta. Stoga je osnovni cilj da se olakša povezivanje ljudi i podstakne želja za još bližim zajedničkim radom u duhu iskrenog partnerstva.\nDani evropskog razvoja su inkubator novih ideja kojima se oblikuje naš zajednički cilj održivog, pravičnog sveta bez siromaštva, u kom svako ima šansu za pristojan život.\nDani evropskog razvoja svake godine privuku oko 7.000 učesnika koji predstavljaju 1.200 organizacija iz preko 140 zemalja iz oblasti razvojne saradnje, ljudskih prava i humanitarne pomoći.\nOsim što okuplja globalnu razvojnu zajednicu, Evropska unija uključuje i političke lidere, stručnjake za razvoj, privatni sektor i civilno društvo u oblikovanje politika EU koje su usmerene na rešavanje pitanja siromaštva širom sveta. U ovoj otvorenoj, inkluzivnoj platformi za saradnju svako ima pravo glasa.\nNa Danima evropskog razvoja se od 2006. vode debate o izazovima koji prete međunarodnoj saradnji, poput klimatskih promena, strateške usklađenosti, globalnog upravljanja, društvenog razvoja, hrane i energije, pitanja bezbednosti, podrške demokratiji.\nOve godine, Dani evropskog razvoja će biti vodeći događaj Evropske godine za razvoj. Rečima predsednika Junkera na otvaranju Evropske godine za razvoj za 2015. u Rigi: „Ove godine ćemo svedočiti aktivnostima širom Evrope, u svim državama članicama, u civilnom društvu, od strane lokalnih vlasti i evropskih institucija.”\nSvaki pojedinac i svaka politika imaju svoju ulogu u postizanju višeg stepena održivosti i mira u svetu. Ove godine želimo da pričama iz celog sveta pokažemo da imamo iste težnje bez obzira na to odakle dolazimo i kuda se krećemo. Težimo stabilnom i mirnom svetu, obrazovanju za decu, zaposlenju za mlade ljude i pristojnom životu na planeti o kojoj moramo bolje da se staramo.\nKomesar Mimica veruje u važnost saradnje između aktera u razvoju: „Današnji izazovi su univerzalni i međusobno povezani, a za njihovo rešavanje je potrebna globalna reakcija – uzmite u obzir samo klimatske promene, nedostatak bezbednosti, migracije ili glad. Ovi problemi nisu ograničeni na jedan region – ovo su problemi koji pogađaju čitav svet, što ih, logično, čini i problemom Evrope. EU je, kao veliki igrač na globalnoj sceni, spremna da se uključi u prevazilaženje ovih izazova.”\nMoto Evropske godine za razvoj za 2015. „Naš svet, naše dostojanstvo, naša budućnost” odražava nazive četiri oblasti za diskusiju, u okviru kojih će biti pokriveno 12 tema:\nNaš svet / Stvaranje održivog rasta u okviru naše planete\nZaustavljanje klimatskih promena i razvoj fleksibilnosti\nOdrživa energija za rast\nUrbani svet: izazovi i mogućnosti\nNaše dostojanstvo / Razvoj zajedničke vizije univerzalnih i osnovnih prava\nInkluzija i nejednakost\nNaša budućnost / Sve naše politike mogu da naprave razliku\nNahranimo svet zajedno\nNaša budućnost / Svi smo akteri razvoja\nRast i iskorenjivanje siromaštva\nFoto konkurs EU: Naša budućnost je u igri


Mladi istraživači Srbije Izmenjeno:26 Aug 19\nU ponedelјak 26. avgusta zvanično je počeo prvi krug konkursa ”Šta Nam Teško”.\nUređenja javnih prostora u kojima mladi u svom mestu provode slobodno vreme a podržaćemo i ideje koje promovišu zdrave i bezbedne stilove života. Takođe ih pozivamo da organizuju različite akcije u cilјu zaštite životne sredine, akcije koje promovišu međugeneracijsku saradnju, razumevanje, toleranciju i jednake šanse za sve, kao i druge inovativne ideje koje doprinose rešavanju problema ili odgovaraju na potrebe lokalnih zajednica u kojima mladi žive.\nPrvi krug konkursa za #ŠtaNamTeško akcije zvanično će biti otvoren od ponedelјka 26. avgusta do srede 25. septembra. Na konkursu mogu da učestvuju svi mladi (uzrasta od 15 do 30 godina) bilo da su članovi i članice udruženja mladih bilo da to nisu odnosno da predstavlјaju neformalnu grupu mladih.\nSvi detalјi konkursa kao i smernice za konkurisanje nalaze se na platformi mladisuzakon.rs i možete ih pročitati klikom OVDE\nKako je program Mladi su zakon preko 10 godina posvećen stvaranju podsticajnih uslova za volontiranje i aktivizam mladih konkurs ”Šta Nam Teško” u potpunosti je prilagođen upravo cilјnoj grupi. Zbog toga je u okviru programa razvijen i program mentorske podrške čiji je cilј da mladima koji bi želeli da urade nešto korisno u svojoj zajednici a pritom nemaju prethodnog iskustva pre svega pruži podršku o omogući da jedna od 135 #ŠtaNamTeško akcija koju će izvesti bude i proces učenja. Dovolјno je da mladi pročitaju uslove konkurisanja na linku OVDE, promisle o ideji koju imaju i kontaktiraju mentora ili mentorku koji su zaduženi za njihov okrug a oni će im pomoći da do isteka roka za konkurisanje svoju ideju pretoče u prijavni formular i prijave se za učešće. Kako izgleda prijavni formular možete pogledati na linku OVDE.


Udovičić: "Pošaljimo lepu sliku u svet" - Sportske.net\nUdovičić: "Pošaljimo lepu sliku u svet"\nMinistar omladine i sporta u Vladi Srbije posetio je Staru Pazovu gde je fudbalerima poželeo sreću na sutrašnjem meču sa Hrvatskom i konstatovao da će čitava država dobiti prliku da se pokaže u što boljem svetlu.\nNovi ministar omladine i sporta Republike Srbije iskoristio je priliku da poseti reprezentativce naše zemlje u Staroj Pazovi i poželi im sreću pred sutrašnji meč sa Hrvatskom.\nVanja Udovičić kazao je da se nada lepoj atmosferi na "Marakani" i da veruje u to da ćemo se pokazati kao gostoprimljiv narod.\n"Verujem da će utakmica proteći u korektnoj atmosferi kao i da će srpski narod pokazati pravi domaćinski duh. Nadam se da će se navijači izdići iznad želje pojedinaca da nešto pođe po zlu i da će svetu poslati sliku kakva dolikuje Beogradu i Srbiji" rekao je Udovičić.\nMinistar je pozvao ljubitelje fudbala da dođu na stadion i podrže "Orlove" u meču sa selekcijom Hrvatske jer će to biti sjajna prilika da se Srbija kao zemlja pokaže u lepom svetlu.\n"Pozivam sve navijače i ljubitelje fudbala da dođu na 'Marakanu' i bodre reprezentaciju i Srbiju. Sutra je odlična prilika da se pokažemo u pravom svetlu" konstatovao je Udovičić.


Delegacije Beograda i Prištine nastaviće danas razgovore na tehničkom nivou u Briselu.\n14:33 h > 8:52\nTehnički razgovori trajaće do 28. februara, a srpsku delegaciju predvodi direktor Kancelarije za Kosovo i Metohiju Marko Đurić.\nKako je ranije saopšteno delegacije će razgovarati o primeni postignutih sporazuma o Zajednici srpskih opština, slobodi kretanja, integrisanom upravljanju administrativnim prelazima, pravosuđu, energetici i drugim otvorenim pitanjima.\nDirektor Kancelarije za KiM Marko Đurić nedavno je izjavio da će se razgovarati i o istrazi o ubistvu Olivera Ivanovića, te da će Beograd imati mnogo pitanja za svoje sagovornike i da će zbog toga u Brisel poći i kompetentni stručnjaci iz policije.\nDijalog je posle duže pauze trebao da bude nastavljen 16. januara, ali do toga nije došlo jer je tog dana ubijen lider Građanske inicijative SDP Oliver Ivanović, što je imalo za rezultat da srpska delegacija ne učestvuje u dijalogu.


Ulazak Crne Gore u EU podržava 80 posto građana – SLOBODNA VOJVODINA\nIstraživanje je pokazalo da 25,5 posto građana smatra da je najveća prepreka za to da Crna Gora postane članica Evropske unije široko rasprostranjena korupcija.\nOana Kristina Popa: Broj građana koji snažno podržava pristupanje Crne Gore Uniji dostigao je rekordnih 41,7 posto (Anadolija)\nViše od 80 posto crnogorskih građana podržalo bi na referendumu ulazak Crne Gore u Evropsku uniju, saopćeno je na prezentaciji rezultata istraživanja “Stavovi građana o evropskim integracijama i procesu pristupanja EU”.\nIstraživanje, koje je prezentirala Delegacija EU-a u Podgorici, pokazalo je da 75,5 posto ispitanika ima veoma ili donekle pozitivan stav prema EU, dok 74,6 posto građana snažno ili donekle podržava pristupanje Crne Gore toj evropskoj zajednici, prenosi Anadolija.\nRazlozi za to su bolji kvalitet života i standard, otvorene granice i mogućnost putovanja u EU države bez vize i interes građana Crne Gore.\n‘Povjerenje jednih u druge’\nIstraživanje, koje je provela agencija DeFacto, pokazalo je da 25,5 posto građana smatra da je najveća prepreka za to da Crna Gora postane članica EU-a široko rasprostranjena korupcija, dok 18,1 posto građana kao prepreku vidi ekonomsku situaciju u državi.\nŠefica Delegacije EU-a u Crnoj Gori Oana Kristina Popa kazala je da je Unija u teškim vremenima nastavila biti uz Crnu Goru, osiguravajući vakcine, medicinske potrepštine i finansijsku podršku.\n“Pošto je prošla godina stavila na test naše vrijednosti, solidarnost i povjerenje koje imamo jedni u druge, veoma sam sretna što je podrška EU-a jako dobro cijenjena od građana Crne Gore”, kazala je Popa.\n“Sa zadovoljstvom konstatiram da je visok nivo povjerenja u Uniju učvršćen i stabiliziran s impresivnih 75,5 posto građana koji imaju pozitivan stav prema EU”, rekla je Popa.\nKazala je da je broj građana koji snažno podržava pristupanje Crne Gore EU dostigao skoro rekordnih 41,7 posto.\n“Činjenica da bi čak 80,2 posto glasača na referendumu podržalo ulazak Crne Gore u EU jasno pokazuje da građani Crne Gore dijele sa nama stav da EU treba biti njihova budućnost”, navela je Popa.\n‘Više koristi nego štete’\nDirektor agencije DeFacto Stevan Kandić kazao je da većina ispitanika ima dominantno pozitivne asocijacije na EU, kao što je bolji životni standard, bolja ekonomska situacija u državi i mogućnost putovanja u države Unije.\n“Oko tri četvrtine ispitanika smatra da će članstvo Crne Gore u EU njima lično donijeti više koristi nego štete”, rekao je Kandić,\nIstraživanje “Stavovi građana o evropskim integracijama i procesu pristupanja EU” provedeno je od 19. novembra do 4. decembra na uzorku od 1.000 građana.\nRelated Topics:agencija DefactoCrna GoraEUEvropska Unijamedicinske potrepštineOana Kristina PopapodgoricareferendumUnijavakcine\nHrvatski ministar spoljnih poslova: Srbija će snositi posledice zbog otimanja kulturna baštine


Izvor: B92, 25.Feb.2021, 17:55\nLider Narodne Republike Kine Si Đinping poslaće Srbiji još 500.000 doza vakcina kompanije "Sinofarm", potvrđeno je za B92.net.\nLider NR Kine dogovorio je ovu isporuku sa predsednikom Srbije Aleksandrom Vučićem.\nVakcine bi trebalo da budu isporučene 5. marta, i to na rođendan predsednika Vučića, prenele su "Novosti".\nB92: Kina odobrila još dve vakcine\nĐinping šalje Srbiji još 500.000 vakcina\nPredsednik Narodne Republike Kine Si Đinping poslaće Srbiji još 500.000 doza vakcine "Sinofarm", potvrđeno je za TANJUG. Ovu veliku isporuku Si je dogovorio sa predsednikom Srbije Aleksandrom Vučićem. Vakcine bi trebalo da bude isporučene 5. marta. Pre dve nedelje u Srbiju je stigao...\nMilojević u polufinalu Gran Kanarije\nSrpski teniser Nikola Milojević plasirao se u polufinale čelendžera u Španiji...Milojević je u četvrtfinalu Gran Kanarije posle preokreta savladao Andreu Pelegrina – 4:6, 6:1, 6:4...Meč je trajao 123 minuta...Milojević je odmah na startu meča ispustio svoj servis, imao samo jednu brejk loptu...


ŠUTANOVAC U KOSTOLCU: Promene kreću sa lokala, DS će zaštititi građane\nHome/VESTI/LOKALNE VESTI/KOSTOLAC/ŠUTANOVAC U KOSTOLCU: Promene kreću sa lokala, DS će zaštititi građane\nPredsednik Demokratske stranke Dragan Šutanovac razgovarao je sa građanima Kostolca uoči lokalnih izbora zakazanih za 24. decembar, i rekao da promene kreću sa lokala, a da samo DS štiti i zastupa interese građana.\nOn je u razgovoru s građanima, uoči lokalnih izbora zakazanih za 24. decembar, istakao da „promene kreću sa lokala“\nDodao je da u Kostolcu i ostalim opštinama u kojima su izbori za sedam dana, SNS nema aktiviste, „već zaposlene na privremenom radu u javnim preduzećima koje iznajmljuje i trguje njihovim životima i egzistencijom“.\n„Niko ne zna ni ko su kandidati SNS na lokalnim izborima već jedino postoji slika Vučića kao garanta propasti naše države koju možemo da vidimo na svakom koraku“, rekao je Šutanovac.\nLjudi znaju da su demokrate pouzdan partner i da promene kreću sa lokala. Danas u Kostolcu i širom Srbije nastavljamo da razgovaramo sa građanima i predstavljamo naša rešenja. @SutanovacDragan #odgovorno #promene pic.twitter.com/9Rn88cYt1A\n— Demokratska stranka (@demokrate) December 17, 2017\nOn je naveo je Vučić i danas „izveo još jednu predstavu“ dok, kako je rekao građani sve teže žive.\n„Vučić danas po ko zna koji put otvara Klinički centar u Nišu i istovremeno viče na Babića kako bi napravio još jednu predstavu“, rekao je lider DS.\nPrema njegovim rečima, dok Vučić „režira još jednu dramu kojom će javnost moći da se bavi, ljudi širom zemlje svakim danom žive sve gore“.\nLjudi su danas ucenjeni i ne vide nikakav bolji život koji se prikazuje od režima. Jedino Demokrate štite i zastupaju interese ljudi širom Srbije https://t.co/iY6BHkyXTr pic.twitter.com/KFzoscatR6\n„Srbija se ubrzano prazni jer građani vrlo jasno vide da im je budućnost sa Vučićem izbor između nezaposlenosti i uloge mahača zastavicama na njegovim skupovima“, rekao je Šutanovac.\nODBILI DA GA POSLUŽE: Pijani Srbin kombijem rasturio celu baštu jednog lokala u Trstu (FOTO/VIDEO) OBRADOVIĆ U KOSTOLCU: Cilj ovih mladih ljudi je da se Kostolac vrati Kostolčanima! (FOTO) DRAGAN ŠUTANOVAC: Saša Janković je oličenje vrednosti koje DS zastupa Vozovi za Požarevac od danas kreću iz „Prokopa”


UIO: Uvezeni otpad je ocarinjen\nPreduzeće "Krom reciklaža" iz Drvara, koje je uvezlo ukupno 294.574 kilograma otpada u vrijednosti od 16.125 KM, realizovalo je u junu 14 uvoznih deklaracija ocarinjenih na Carinskoj ispostavi Gradiška iz čega je vidljivo da je taj otpad ocarinjen, rečeno je Srni u Upravi za indirektno oporezivanje (UIO) BiH.\nTekstilni otpad koji je preduzeće "Krom reciklaža" iz Drvara deponovalo na području ove opštine, te Bihaća i u okolini Sarajeva biće vraćen u Italiju, odakle je i uvezen, izjavila je ranije Edita Đapo, ministar ekologije i turizma Federacije BiH (FBiH).\nOna je navela da je Ministarstvo ekologije i turizma FBiH poništilo uvoznu dozvolu preduzeću "Krom reciklaža" iz Drvara, te da je angažovana Federalna uprava za inspekcijske poslove da pronađe sve lokacije na koje je otpad deponovan.\n"Prema saznanjima, osim u Drvar, jedan kamion je otišao za Bihać, a drugi je ovdje negdje oko Sarajeva istovaren. Kako sam obaviještena, grešku je napravio kantonalni inspektor jer nije dozvolio da otpad bude odložen tamo gdje je trebao biti, pa su samim tim i špediteri i preduzeće ‘Krom reciklaža’ napravili prekršaj", istakla je Đapo.\nOpštinsko vijeće Drvara donijelo je na sjednici 6. jula zaključke da hitno bude izmješten otpad dovezen iz Italije u ovu lokalnu zajednicu, te da se Agencija za istrage i zaštitu BiH uključi u istragu u vezi sa cjelokupnim procesom u vezi sa dopremanjem otpada.


VON DER LEYEN UOČI SASTANKA S ERDOGANOM: SKLONITI MIGRANTE S GRANICE | Hayat.ba\nVON DER LEYEN UOČI SASTANKA S ERDOGANOM: SKLONITI MIGRANTE S GRANICE\nPredsjednica Evropske komisije Ursula von der Leyen izjavila je pred današnje razgovore s turskim predsjednikom Recepom Tayyipom Erdoganom u Briselu da Turska mora prebaciti izbjeglice i migrante sa svoje granice s Grčkom.\nZa pronalaženje rješenja za ovu situaciju bit će neophodno otkloniti pritisak s granice – naglasila je ona.\nOna je istakla da je neophodno osigurati pravo na azil, posebno maloljetnim osobama, blokiranim na grčkim otocima.\nU proteklih sedam dana više desetina hiljada azilanata pokušava prijeći preko kopnene granice između Turske i Grčke nakon što je Ankara objavila da više neće sprečavati ljude koji pokušavaju otići u EU.\nInače, u Turskoj je smješteno oko četiri miliona izbjeglica, uglavnom iz Sirije.


Putin spreman za sastanak sa Zelenskim, ali o beskorisnim temama ne može biti ni govora - 13.07.2021, Sputnik Srbija\nPutin spreman za sastanak sa Zelenskim, ali o beskorisnim temama ne može biti ni govora\nPredsednik Rusije Vladimir Putin spreman je za dijalog sa predsednikom Ukrajine Vladimirom Zelenskim, ali sa izuzetkom tema o kojima je potpuno beskorisno... 13.07.2021, Sputnik Srbija\nNa pitanje da li se članak ruskog predsednika posvećen Ukrajini može shvatiti tako da se pitanje sastanka lidera dve države može pomeriti sa mrtve tačke, Peskov je naglasio da je Putin više puta izjavljivao da je spreman za sastanak sa Zelenskim, još pre objavljivanja članka „O istorijskom jedinstvu Rusa i Ukrajinaca“.On je precizirao da nije u toku priprema za sastanak lidera Ukrajine i Rusije, pritom istakavši da bi u svakom slučaju za početak trebalo pripremiti sastanak bar na nivou administracija predsednika.Podsetimo, ruski predsednik Vladimir Putin objavio je u ponedeljak članak „O istorijskom jedinstvu Rusa i Ukrajinaca“, u kojem je govorio o Ukrajini, o odnosima Moskve i Kijeva, o Donbasu, ali i o poreklu ruskog i ukrajinskog naroda, odnosno da su i Rusi i Ukrajinci jedan narod, jedna celina, kao i da to nije plod konjunkture, već da je to njegovo lično ubeđenje.Pročitajte još:\nukrajina, rusija, zelenski, vladimir putin\n17:04 13.07.2021 (Osveženo: 16:25 23.07.2021)\n© POOL / Uđi u foto-galeriju„Direktna linija“ sa ruskim predsednikom Vladimirom Putinom\nPredsednik Rusije Vladimir Putin spreman je za dijalog sa predsednikom Ukrajine Vladimirom Zelenskim, ali sa izuzetkom tema o kojima je potpuno beskorisno razgovarati na bilateralnom nivou, izjavio je portparol Kremlja Dmitrij Peskov.\n„Naravno, i predsednik je govorio da je spreman za dijalog sa predsednikom Zelenskim. Međutim, do pripreme sastanka dvojice lidera još uvek nije došlo“, kazao je Peskov.\nNa pitanje da li se članak ruskog predsednika posvećen Ukrajini može shvatiti tako da se pitanje sastanka lidera dve države može pomeriti sa mrtve tačke, Peskov je naglasio da je Putin više puta izjavljivao da je spreman za sastanak sa Zelenskim, još pre objavljivanja članka „O istorijskom jedinstvu Rusa i Ukrajinaca“.\nOn je precizirao da nije u toku priprema za sastanak lidera Ukrajine i Rusije, pritom istakavši da bi u svakom slučaju za početak trebalo pripremiti sastanak bar na nivou administracija predsednika.


Slepi miševi i korona virus - Društvo za zaštitu i proučavanje ptica SrbijeDruštvo za zaštitu i proučavanje ptica Srbije\nDr Ivana Budinski\nOsnovne i master studije biologije završila je na Departmanu za biologiju i ekologiju Prirodno-matematičkog fakulteta, Univerziteta u Novom Sadu, a doktorske studije na Biološkom fakultetu Univerziteta u Beogradu. Zaposlena je kao istraživač saradnik na Odeljenju za genetička istraživanja Instituta za biološka istraživanja „Siniša Stanković“ – instituta od nacionalnog značaja za Republiku Srbiju, Univerziteta u Beogradu. Sepe miševe proučava već 16 godina. Istraživanjem ovih neobičnih sisara bavila se u Srbiji, Italiji i Španiji. Jedna od nekoliko ljudi u Srbiji koji se bave oporavkom slepih miševa.


O sudbini zaočenika iz SAD u Iranu preko ambasade Švajcarske\nTanjug 21. februara 2021. 19:39\nDUBAI – Komunikacija između Teherana i Vašingtona o američkim državljanima koji su zatočeni u Iranu odvija se preko ambasade Švajcarske koja zastupa američke interese u Iranu, a ne direktnim kontaktom dve strane, objavljeno je danas na jednom iranskom informativnom portalu.\nU pitanju je reakcija na današnju izjavu Džejka Salivana, savetnika za nacionalnu bezbednost Bele kuće koji je obelodanio da su SAD otvorile komunikaciju sa Iranom o pitanju američkih državljana zatočenih u Iranu, prenosi Rojters.\n„Vlada Irana nije razgovarala sa zvaničnicima u Vašingtonu o Amerikancima pritvorenim u Iranu. Sve poruke su razmenjivane preko ambasade Švajcarske u Teheranu“, preneo je iranski portal izjavu iz neimenovanog izvora povezanog sa Vrhovnim nacionalnim savetom za bezbednost Irana.\nŠvajcarska zastupa američke interese u Iranu jer Vašington i Teheran nemaju diplomatske odnose.


SUTRA – Dan sećanja na milanovačku tragediju – GMinfo\nSUTRA – Dan sećanja na milanovačku tragediju\nDetalji spaljenog Gornjeg Milanovca, foto: Arhiv Muzeja rudničko-takovskog kraja, iz zbirke Ace Đorđevića, autori Dobrinka i Blagoje Đorđević i FOTO Kocić\nSutra, 15. oktobra, navršava se sedamdeset devet godina od stravičnog događaja kada su 1941. godine, Nemci spalili preko 80 posto gornjomilanovačkih kuća i javnih zgrada i u Kragujevac, kao taoce, odveli više od stotinu odraslih muškaraca iz našeg grada te više od polovine njih streljali nekoliko dana kasnije.\nRadi sećanja na tu tragediju, sutra u deset sati, predsednik opštine, Dejan Kovačević, najstariji Gornjomilanovčanin koji je svedok tog događaja, Dr vet. Rade Bogosavljević i predstavnik Garnizonog mesta Vojske Srbije, uz zvuke zvona gradske crkve, položiće venac na Spomenik slobode u centru grada.\nCelog dana, na elektronskom bilbordu u centru, smenjivaće se slike našeg spaljenog grada iz vremena okupacije.\nŠira i masovnija manifestacija ovim povodom neće biti organizovana zbog aktuelne pandemije, a građanima koji budu došli ili se tu zatekli u vreme ceremonije, predlaže se da poštuju uobičajene sanitarne preporuke.\nKursna lista – 14. oktobar\nKorona presek za 14. oktobar – Čivović: Nema registrovanih novoobolelih


Rusija upozorava SAD da ne napadaju sirijske snage jer će S-300 uzvratiti\nPortparol ruskog Ministarstva odbrane general major Igor Konašenkov\nPortparol ruskog Ministarstva odbrane sugerisao je da bi ruski protivavionski sistem mogao gađati avione SAD ili koalicionih snaga u Siriji ako oni napadnu snage Bašara al Asada.\nUpozorenje koje je izrekao general major Igor Konašenkov je najoštrije i najdirektnije od strane ruskih zvaničnika kada je riječ o aktulenoj zračnoj kampanji u Siriji.\nDolazi u vrijeme kada su odnosi Vašingtona i Moskve zbog situacije u Siriji pali na najniži nivo. SAD su ranije ove sedmice saopštile da suspenduju pregovore sa Rusijom oko saradnje u Siriji, koja je imala za cilj ponovno uspostavljanje prekida vatre koje je propalo 19.septembra.\nOd tada sirijski i ruski avioni izvode vazdušnu kampanju bombardovanja područja koje kontrolišu pobunjenici u Alepu, ubivši na stotine civila.\nRusija je za vikend rasporedila u Siriji protivavionski antiraketni sistem S-300 i poslala tri ratna broda u istočni dio Mediterana. Nekoliko antraketnih sistema dugog dometa S-400 već su u Siriji kao pomoć ruskim ratnim brodovima na sirijskoj obali.\nThe Washington post (WP) je izvjestio 4. oktobra da je Penatagon ove sedmice predstavio američkoj administraciji nekoliko mogućih opcija vazdušnih napada na vojne snage sirijske vlade kao odgovor na njihovu ofanzivu na Alepo.\nGovoreći na brifingu u Moskvi u četvrtak, portparol ruskog Ministarstva odbrane Igor Konašenkov je rekao da je Moskva zabrinuta zbog navoda The Washington posta i drugih sličnih medijskih izvještaja.\n"Ja bih preporučio našim kolegama u Vašingtonu da pažljivo odmjere moguće posljedice primjene takvih planova" rekao je general major Konašenkov.\nOn je takođe upozorio da ruska vojska vjerovatno neće imati vremena da koristi "vruću liniju" ranije uspostavljenu ove godine, da bi se izbjegla konfronatacija između snaga SAD i Rusije, ako bi rakete bile ispaljene na sirijske mete.\n"Neko treba da shvati da ruska posada koja upravlja vazdušnim sistemom odbrane vjerovatno neće imati vremena da utvrdi tačnu putanju rakete ni njihovo porijeklo preko direktne linije" poručio je Konašenkov.\nPortparol američkog State Departmenta John Kirby kritikovao je komenatre ruskog portparola, poručivši da "nijesu od pomoći" za napredak prema "nekoj vrsti diplomatskog rješenja."\nAli Kirby je dodao "da Rusi treba da govore u svoje ime", navodeći da administracija SAD razmatra različite opcije za djelovanje u Siriji.\n"Sve te opcije se ne vrte samo oko diplomatije" rekao je Kirby.


Projekti | Dobrodošli u Lapovo / Welcome to Lapovo\nHome Privreda Projekti\nFirma vetrogeneratora u Negotinu, vinsko selo u Aleksandrovcu, termalni akvapark u Sokobanji i aerodrom u Zrenjaninu neki su od gotovo 200 projekata do sada ponuđenih potencijalnim investitorima iz dijaspore. Projekti su predstavljeni u multimedijalnom katalogu, koji je u saradnji sa 68 lokalnih samouprava priredilo Ministarstvo za dijasporu, a koji se distribuira na više od 5.000 adresa u svetu.\nPo broju projekata prednjači poznati banjski centar u podnožju planine Ozren, Sokobanja, gde je moguće ulagati u nove i postojeće smeštajne kapacitete, kao i u izgradnju prvog termalnog akvaparka u Srbiji. Sa nekoliko otvorenih i zatvorenih bazena, toboganima, skakaonicom i „sporom rekom“, prediđeno je da akvapark zauzima više od 6.000 kvadratnih metara. Vrednost projekata je 9,8 miliona evra, a procenjeni period vraćanja investicije 15 godina. Investitori se, dakle, mogu posvetiti unapređenju potencijala već atraktivnih destinacija, kao što je Sokobanja, planine Kopaonik, Divčibare i Zlatar, ali i podstaći razvoj turističke ponude u manje poznatim mestima – Surdulici, Topoli, Irigu, Bačkom Petrovcu…\nTako je opština Bački Petrovac, smeštena nedaleko od Novog Sada, izradila projekat izgradnje etnoparka Gložan, a Kučevo auto-kamp s uređenjem plaže na obali Peka u koji treba uložiti 86.250 evra. I Aleksandrovac je plasirao projekat iz oblasti turizma, koji predviđa rekonstrukciju dva vinska podruma kneza Lazara i gradnju „vinskog sela“, a u prilog ovom potencijalu, kako je navedeno, govori podatak da je Aleksandrovačka Župa prestonica vinove loze više od 3.000 godina. Negotin se, međutim, fokusirao na industriju i energetiku, pa je investitorima, između ostalog, predložio da naprave farmu vetrogeneratora.\nSremskim Karlovcima, Loznici, Zaječaru, Novoj Varoši i Kanjiži su, sudeći prema projektima, potrebni sportski centri. Aerodrom u Zrenjaninu jedan je do interesantnijih projekata, a ta opština je, kao i Horgoš, Loznica, Paraćin, Priboj, Žitorođa, Kladovo, Ada, Kovačica, Ćićevac i Lapovo, investitorima dala mogućnost i da ulažu u razvoj industrijske zone. Babušnica, pak, traži saradnju. Ta opština je pre 15 godina započela izgradnju kupališnog kompleksa, ali zbog nedostatka finansijskih sredstava, radovi su pre sedam godina obuhstavljeni. Završeno je 80 odsto kompleksa, a sada su bazeni prepušteni zubu vremena i postoji opasnost da propadnu. Pojedine lokalne samouprave, kao što su Požarevac, Subotica i Kraljevo, podržale su privatne preduzetnike i predstavile njihvoe projekte. Požarevac je preporučio ulaganje u proširenje i modernizaciju tehnologije proizvodnje šampinjona, Subotica u postojeću klanicu za nojeve, a Kraljevo u kompaniju „Aero Ist Jurop“, koja se bavi proizvodnjom lokalnih letelica, a traži partnera kako bi kapacitet proizvodnje aviona sa 48 povećala na 144 komada godišnje.\nGradovi i opštine u Srbiji investitorima su pripremili projekte iz oblasti turizma, ekologije, industrije, poljoprivrede, građevinarstva i energetike različitih vrednosti i strukture ulganja – od privatizacije do partnerstva. Multimedijalni katalog poslat je na 5.000 adresa, pa se očekuje odziv investitora iz dijaspore, ne na osnovu patriotizma iz dijaspore, ne na osnovu patriotizma i lepih uspomena, već u skladu sa interesom kapitala i profita.


Eskobar u Kongresu: Bajdenova administracija udvostručila riješenost SAD da pomognu Zapadnom Balkanu - PORTAL REVIJE FOKUS\nEskobar u Kongresu: Bajdenova administracija udvostručila riješenost SAD da pomognu Zapadnom Balkanu\n“Jasno smo stavili do znanja da je naše partnerstvo sa Crnom Gorom partnerstvo sa državom, njenim narodom i demokratskim institucijama, a ne bilo kojoj političkom strankom. Spremni smo da sarađujemo sa svim crnogorskim partnerima koji dijele viziju suverene, inkluzivne, demokratske zemlje koja sprovodi neophodne reforme kao aspirant za članstvo u EU, dok istovremeno poštuje svoje važne obaveze kao odlučna saveznica u NATO-u. To može da se unaprijedi kroz inkluzivni dijalog, uključujući i sa civilnim društvom, usredsređen na ciljeve koji ujedinjuju Crnogorce – mir, demokratski procese, ekonomski razvoj, umjesto na identitetska pitanja i nacionalističku retoriku koja ih dijeli”, rekao je Eskobar u osvrtu o Crnoj Gori\nGabrijel Eskobar, zamjenik pomoćnika državnog sekretara, izjavio je da je cilj Sjedinjenih Država podrška uspješnim integracijama šest država Zapadnog Balkana u evropske institucije i njihovo eventualno članstvo u Evropskoj uniji.\nTu poruku Eskobar je uputio tokom pretresa u Odboru za spoljne poslove Predstavničkog doma Kongresa o angažmanu američke administracije na Zapadnom Balkanu.\nEskobar, koji obavlja i funkciju specijalnog izaslanika Sjedinjenih Država za to područje, učestvuje u sesiji koju organizuje pododbor za Evropu, energetiku, životnu sredinu i visoke tehnologije.\n“Bajdenova administracija udvostručila je riješenost Sjedinjenih Država da rade sa saveznicima i partnerima kako bi pomogla Zapadnom Balkanu da napreduje na evropskom putu”, istakao je zamenik pomoćnika američkog državnog sekretara u obraćanju.\n“Sarađujemo sa našim partnerima u Uniji na osnaživanju poruke da je pristupanje realna mogućnost u realnim okvirima i ključnom podsticaju političkoj volji apsiranata da sprovedu teške reforme i ojačaju otpor štetnom ruskom i kineskom uticaju, kao i aktivnostima na pragu Evrope”, rekao je Eskobar koji se osvrnuo na pristupni proces Evropskoj uniji Sjeverne Makedonije i Albanije.\nRekao je da bi najsnažnija poruka koju bi EU mogla da pošalje – utvrđivanje datuma početka pristupnih pregovora sa dvije zemlje do kraja godine.\n“Obje zemlje su uradile težak posao koji je bio neophodan. Odlaganje odluke Evropskog saveta, iz marta 2020, da se započne taj proces sije sumnje širom regiona i rizikuje da rasprši nade nove generacije koja želi evropsku budućnost”, istakao je Eskobar tokom obraćanja u kongresnom pododboru, podsjećajući na zajedničko saopšenje državnog sekretara Entonija Blinkena i visokog predstavnika Evropske unije Žozepa Borelja objavljeno 14. oktobra.\n“U kom se naglašava da je pristupanje EU jedini put za napredak regiona. Mir, stabilnost i prosperitet kroz integraciju u EU je naš cilj koji nastojimo zajednički da ostvarimo, između ostalog i podrškom dijalogu kojem posreduje Unija – kao najboljem putu za normalizaciju odnosu između Srbije i Kosova”, ukazao je Eksobar, rekavši da je nedavno putovao u Brisel kako bi podržao specijalnog izaslanika Evropske unije Miroslava Lajčaka.\n“U okviru napora da se izvrši pritisak na obje strane da stišaju tenzije zbog registarskih tablica i da se obezbijedi sporazum koji bi im otvorio prostor da se usredsrede na složenija pitanja. Zajedno smo stavili im do znanja da je dijalog način da obje strane, kao jednake, moraju da rade u nastojanju da prevaziđu razlike i normalizuju odnose – idealno kroz međusobno priznanje”, precizirao je Gabrijel Eskobar.\nGovoreći u svom izlaganju o Crnoj Gori, američki zvaničnik primijetio je da je intenzivan politički proces rezultirao značajnom promjenom u Crnoj Gori, avgusta 2020. godine.\n“Jasno smo stavili do znanja da je naše partnerstvo sa Crnom Gorom partnerstvo sa državom, njenim narodom i demokratskim institucijama, a ne bilo kojoj političkom strankom. Spremni smo da sarađujemo sa svim crnogorskim partnerima koji dijele viziju suverene, inkluzivne, demokratske zemlje koja sprovodi neophodne reforme kao aspirant za članstvo u EU, dok istovremeno poštuje svoje važne obaveze kao odlučna saveznica u NATO-u. To može da se unaprijedi kroz inkluzivni dijalog, uključujući i sa civilnim društvom, usredsređen na ciljeve koji ujedinjuju Crnogorce – mir, demokratski procese, ekonomski razvoj, umjesto na identitetska pitanja i nacionalističku retoriku koja ih dijeli”, rekao je Eskobar u osvrtu o Crnoj Gori.\nPrema njegovim riječima, u Bosni i Hercegovni američko liderstvo i dalje je ključno za očuvanje suvereniteta i teritorijalnog integriteta zemlje, ali i, kako je ustvrdio, napretka postignutog prethodnih 26 godina nakon donošenja Dejtonskog mirovnog sporazuma.\n“Sarađujemo sa Evropskom unijom i drugima da izvršimo pritisak kako bi se sprovele reforme i bi se BiH osiguralo mjesto u evroatlantskoj zajednici. Jasan put Bosne od Dejtona do Brisela vodi kroz dalje reforme, uključujući izborne, ekonomske i reforme u vladavini prava od kojih će koristi imati svi građani. Mi i Evropska unija vršimo pritisak da se te reforme ostvare”, poručio je Gabrijel Eskobar, posebno se osvrnuvši na Milorada Dodika, člana predsjedništva BiH iz redova srpskog naroda.\n“Nedavne prijetnje institucijama na državnom nivou od strane Milorada Dodika su opasne.Prijete da podriju Dejton, evropski izbor i perspektivu svih građana BIH. Intenzivno smo angažovani sa lokalnim akterima i našim partnerima da se suprotstavimo bilo kojim potezima koji prijete povratkom na problematičnu prošlost Bosne, umesto da se osigura njena svetlija budućnost”, riječi su zamjenika pomoćnika državnog sekretara i specijalnog izaslanika američke administracije za Zapadni Balkan.\nU obraćanju članovima pododbora za Evropu, energetiku, životnu sredinu i visoke tehnologije Gabrijel Eskobar se osvrnuo i na američku novčanu pomoć izdvojenu za Zapadni Balkan.\n“Sjedinjene Države su obezbijedile više od dvije milijarde četiristo miliona dolara pomoći regionu u protekloj deceniji. Samo u 2021. godini, više od 145 miliona dolara obezbijeđeno je za napredak regiona na evropskom putu i izgradnji otpornosti na negativne spoljašnje uticaje. Moskva i Peking se aktivno protive zapadnoj integraciji regiona, koriste se dezinformacijama i eksploatišu ranjivosti da bi skrenuli zemlje Zapandog Balkana sa njihovog demokratski izabranog puta, dok istovremeno, stiču ekonomsko i političko uporište u region”, upozorio je Eskobar u izlaganju.\nPrema njegovim rečima, Rusija instrumentalizuje energetske zalihe da bi vršila pritisak na političare, podsticala korupciju i suzbila potencijal za rast, dok Kina, kako je ustvrdio, širi uticaj u vitalnoj infrastrukturi i kroz ekonomsku iznudu.\n“Ne možemo im dozvoliti da uspiju. Zapadni Balkan je ekonomski dinamičan region koji obećava, čvrsto usredsređen na priključivanje jedinstvenom evropskom tržištu. Saradnjom, ove zemlje mogu da riješe političke izazove i ubrzaju promijene da bi poboljšale životni standard, zaustavile odliv mozgova i osigurale osnov za dugoročni prosperitet”, rekao je Eskobar, dodaši i da su SAD riješene da pomognu u obezbjeđenju integracija i održivih investicija u infrastrukturu i čistu energiju.\n“Prelaskom sa ugljja i podsticanjem regionalne energetske povezanosti. Inicijative kao što su Zajedničko regionalno tržište, Otvoreni Balkan i Zelena agenda pokazuju da su regionalna ekonomska integracija i saradnja mogući, korisni i neophodni za održivi rast”, zaključio je Eskobar u izlaganju o američkoj politici prema Balkanu u američkom Kongresu.\nNakon tranzicije političke vlasti u Americi početkom godine, od njenih zvaničnika su stizala uvjeravanja da neće biti drastičnijih promjena državne politike prema Zapadnom Balkanu. Kao i da su Sjedinjene Države posvećene razvoju, dostizanju i sprovođenju reformskih procesa, čija je svrha napredak u evroatlantskim integracijama regiona, ali i poruka da tome blisko sarađuju sa Evropskom unijom.\nIstovremeno, međunarodne debate o Zapadnom Balkanu ispunili su stavovi dijela stručnjaka i bivših diplomata u Americi i šire da je za trajno rješavanje trzavica i otvorenih pitanja među zemljama regiona, kao i ubrzanje napretka evroatlantskih integracija potreban značajniji angažman Sjedinjenih Država u tom regionu.\nFoto: Gabrijel Eskobar (Printscreen/Al Jazeera)\nTags: Bajdenova administracijaGabrijel EskobarpomoćSADZapadni Balkan\nPrethodna priča Stoltenberg: Crna Gora kredibilan i pouzdan saveznik koji doprinosi ciljevima Alijanse i kolektivnoj bezbjednosti\nSledeća priča Otvara se fabrika čipsa i smokija u Tuzima, zapošljavaće 200 ljudi, investitor sa Kosova\nBjelopoljka stigla do “Voga”: Katarina Zlajić ima tek 27 godina, a već se proslavila u dizajniranju nakita (VIDEO)\nBošković: Nema toga koji Milu Đukanoviću može da stane na crtu


INCIDENT U LONDONU Povređeno 11 osoba kada je automobil naleteo na pešake, policija: Nije terorizam, već nesreća\nLondonska policija saopstila je da incident ispred Muzeja istorije prirode u tom gradu, u kojem je povređeno 11 osoba kada je automobil naleteo na pešake, nije povezan sa terorizmom već se tretira kao saobraćajna nesreća.\nNapad na pešake u Londonu\nLodonska policija saopštila je da je reč o saobraćajnoj nezgodi, isključivši mogućnost terorističkog napada.\nIncident se dogodio kada je muškarac, koji je ubrzo uhapšen, automobilom skrenuo na trotoar u blizini Muzeja istorije prirode i povredio više osoba.\nRojters je naveo da je muškarac uhapšen na licu mesta, na ovoj poznatoj turističkoj lokaciji.\nBi-Bi-Si prenosi navode policije da se radi o lakšim povredama. Novinarka britanskog javnog servisa koja se zatekla na mestu incidenta u centru Londona kazala je da su međuvremenu stigli i policajci naoružani vatrenim oružjem.\nPortparol Muzeja istorije prirode kazao je Rojtersu da nikome nije dozvoljeno da uđe u zgradu i dalje ljude puštaju da izađu na sporedni izlaz.\nDRAMATIČAN SNIMAK IZ LONDONA Vozio je normalno, a onda je naglo skrenuo i počeo da KOSI PEŠAKE ispred Parlamenta (VIDEO)


OLUPINA POZNATA 105 GODINA: Novinar otkrio misteriju potopljenog broda pronađenog kod Ade Bojane | Novosti.RS\nEkipa ronilaca Regionalnog centra Bijela obavila je prva istraživanja na inicijativu ministra poljoprivede i ruralnog razvoja Milutina Simovića i potvrdila da je u pitanju fascinantno otkriće. Međutim, juče je, zahvaljujući novinaru Siniši Lukoviću, obelodanjeno da se čak 105 godina pouzdano znaju lokacija, identitet i okolnosti pod kojima je ovaj brod potonuo.\nReč je o olupini francuske podmornice "Fresnel" iz Prvog svetskog rata, a koja je spletom nesrećnih okolnosti i ratnih dejstava, stradala na ušću Bojane 5. decembra 1915. godine. Luković ističe da sudbinu "Fresnela" i tačnu poziciju njene olupine znaju svi koji su se ikada bavili vojno-pomorskom istorijom, ali i oni koji su, iscrtavali pomorske karte akvatorijuma oko ušća Bojane.\nLuković kaže da je potpuno razumljivo da dvojica ribara ne znaju o kakvoj se olupini radi, ali dodaje da je sramno i nedopustivo da predstavnici RCUD-a koji su angažovani da istraže nalaz ribara, to ne znaju, kao i potpredsednik Vlade, na čiju su inicijativu i krenuli u istraživanje olupine o kojoj se sve već zna.\nAda Bojana otkriće Ulcinj potopljeni brod\nponedeljak, 21. 09. 2020. u 13:28


Peskov je naveo da će Putin i Bajden tokom današnje video-konferencije razgovarati i o "bilateralnim odnosima kakvi jesu". "To uključuje, između ostalog, i rad naših diplomatskih misija. Za sada se čini da je sve u kriznoj situaciji", primjetio je portparol Kremlja.\nOn je istakao potrebu "da se sagledaju sporazumi sklopljeni u Ženevi".\n-Od ključnog je značaja da se otkriju oblasti u kojima administrativni radnici u potpunosti obavljaju svoj posao, gđe je dijalog neophodan i već uspostavljen i gđe treba da ublažimo zaostajanja, rekao je Peskov.\nOčekuje se da će lideri razgovarati o situaciji oko Ukrajine, širenju NATO-a na istok, nekim pitanjima koja se tiču strateške stabilnosti i bilateralnoj agendi. Moguće je da će se dotaći i teme regionalne bezbjednosti, uključujući situaciju u Avganistanu.\nPutin razgovarao sa Lukašenkom i Pašinjanom o Kazahstanu


U interesu i Srba i Albanaca je da se ukinu takse koje su privremene prištinske vlasti uvele na srpsku robu, izjavio je sinoć direktor Kancelarije za KiM Marko Đurić i ocenio da one ne donose šansu za rešavanje problema koji postoje na KiM i u odnosima Beograda i Prištine.\nĐurić je, nakon sastanka sa predstavnicima Srba sa KiM, kazao da su i sinoć izneli nezadovoljstvo uvedenim taksama i narušenim interesima.\nŽelim da se stvari rešavaju na civilizovan način, ali pre toga moramo da stvorimo nužne pretpostavke, rekao je Đurić upitan da prokomentariše to što kosovski premijer Ramuš Haradinaj i pored medjunarodnih pritisaka ističe da takse neće biti ukinute.\nOdgovarajući na pitanje šta raseljeni Srbi sa KiM mogu da očekuju, Đurić je kazao da su oni najugroženija kategorija što pokazuju i podaci UNHCR-a da je stopa povratnika na KiM najniža u odnosu na sve druge postkonfliktne zone na svetu.\n"Ogovornost nije na ljudima koji se nisu vratili, ali ni na srpskoj strani", rekao je Đurić i dodao da ni politička klima na KiM nije poslužila da se uradi više i bolje.\nU prethodne tri godine izgradjeno je više od 1.000 stanova i kuća za raseljene Srbe, rekao je Đurić i dodao da će država Srbija nastaviti da radi i na tome i da čvrsto pruža podršku opstanku srpskog naroda u južnoj srpskoj pokrajini.


Širok raspon ponude sistema tehničke zaštite\nŠirok raspon uređaja i opreme instalaterima garantuje da će na jednom mjestu naći sve što im je potrebno za uspostavljanje potpuno funkcionalnog sistema tehničke zaštite. Tehnički odjel testira pouzdanost opreme i funkcionalnost sistema pa se u prodaju stavljaju samo provjerena rješenja zaštite.\nStalna komunikacija i informisanje saradnika i klijenata, o novitetima u ponudi, novim tehnologijama u tehničkoj zaštiti te novim verzijama uređaja i softvera. Komunikacija se vrši putem redovnih godišnjih konferencija, kroz sedmične newslettere te korporativne i B2B internet stranice.\nSvrha edukacije za rad sa sistemima u ponudi Alarm automatike je osigurati njihovu punu funkcionalnost. Provode se razni oblici edukacija (radionice, webinari), za instalatere iz više tvrtki ili za samo jednu tvrtku.\nInstalaterima su osigurani različiti oblici prodajne i marketinške podrške – od fleksibilnih uslova plaćanja i dodatnih projektnih popusta do izrade promotivnih materijala i zajedničkog predstavljanja rješenja kod investitora.